INFOKEFALONIA: ΟΜΙΛΙΑ ΣΑΒΒΑ ΤΣΙΜΠΟΓΛΟΥ ΣΤΟ ΒΑΘΥ ΙΘΑΚΗΣ\nΟΜΙΛΙΑ ΣΑΒΒΑ ΤΣΙΜΠΟΓΛΟΥ ΣΤΟ ΒΑΘΥ ΙΘΑΚΗΣ\nΟΜΙΛΙΑ ΣΑΒΒΑ ΤΣΙΜΠΟΓΛΟΥ\nΣΤΟ ΒΑΘΥ ΙΘΑΚΗΣ\n20 Γενάρη 2013\nΗ ΠΕΜΕΝ ανταποκρίθηκε στο κάλεσμα της ΕΛΜΕ Κεφαλονιάς και Ιθάκης και παραβρίσκεται στην σημερινή σύσκεψη για την κατάσταση που επικρατεί στο συγκοινωνιακό δίκτυο της χώρας, τις ιδιωτικοποιήσεις των λιμανιών, την διάλυση της Ν/Ζ.\nΕντάσσονται στα συνολικότερα προβλήματα που αντιμετωπίζουν οι εργαζόμενοι, οι ναυτεργάτες, οι επαγγελματοβιοτέχνες, οι μικροί αγρότες, οι κάτοικοι των νησιών, προβλήματα που οξύνονται σε συνθήκες βαθιάς και παρατεταμένης καπιταλιστικής κρίσης.\nΜετά την ψήφιση του νέου πακέτου μέτρων από την κυβέρνηση ΝΔ – ΠΑΣΟΚ – ΔΗΜΑΡ, τα λαϊκά προβλήματα των εργαζομένων θα επιδεινωθούν.\nΟ Χειμώνας ήδη μας βρίσκει με μειωμένο αριθμό πλοίων και δρομολογίων στην Ακτοπλοϊκή σύνδεση της χώρας, με ραγδαία αύξηση της ανεργίας για τους ναυτεργάτες, τους εργαζόμενους, την εγκατάλειψη των κατοίκων των νησιών.\nΧαρακτηριστικά την θερινή περίοδο που διανύσαμε αξιοποιήθηκαν στο ακτοπλοϊκό δίκτυο μόλις 54 πλοία, όταν πριν από τέσσερα χρόνια ήταν 83 και αυτά για περιορισμένο χρονικό διάστημα, μη εφαρμόζοντας το 7μηνο δρομολόγησης για τα ταχύπλοα και το 10μηνο για τα συμβατικά.\nΤα εισιτήρια αυξήθηκαν το 2012 από 15% έως 30%, ενώ την ...... τελευταία 10ετία η αύξηση είναι πάνω από 300%.\nΈχουμε δεκαπλασιασμό των επιδοτήσεων των 91 «άγονων γραμμών» από 12 εκατ. Ευρώ το 2002 σε 125 εκατ. Ευρώ το 2012.\nΠροτεραιότητα στον προγραμματισμό της πολιτικής της κυβέρνησης ΝΔ- ΠΑΣΟΚ-ΔΗΜΑΡ και της ΕΕ στα πλαίσια της κατ' ευφημισμό «πολιτικής συνοχής» για τα νησιά, είναι το βαθιά αντιλαϊκό σχέδιο δράσης «για την αναδιάρθρωση της ελληνικής ακτοπλοΐας», το ξεπούλημα στους μονοπωλιακούς επιχειρηματικούς ομίλους των λιμανιών, των αεροδρομίων, χερσαίων και θαλάσσιων εκτάσεων και άλλων τομέων στρατηγικής σημασίας για την άμυνα της χώρας.\nΜήπως δεν είναι σκάνδαλο πρώτου μεγέθους, παραχώρηση κάθε δικαιώματος χρήσης, διαχείρισης και εκμετάλλευσης των λιμανιών της χώρας;\nΤα λιμάνια αποτελούν πύλες εισόδου και εξόδου της χώρας, είναι κρίκοι στρατηγικής, εθνικής σημασίας όπου υλοποιούνται συνδυασμένες οικονομικές δραστηριότητες, στις μεταφορές, στην ενέργεια, στον τουρισμό, στην αλιεία. Η παράδοση των λιμανιών στους μονοπωλιακούς ομίλους θα έχει τραγικές συνέπειες σε βάρος των λαϊκών αναγκών και των κυριαρχικών δικαιωμάτων της χώρας. Ποιες θα είναι αυτές; Θα έρθουν νέες αυξήσεις στα πανάκριβα ήδη εισιτήρια των ακτοπλοϊκών συγκοινωνιών και για τους επιβάτες και τα μεταφερόμενα προϊόντα καθώς οι εφοπλιστές θα μετακυλίουν κάθε αύξηση των λιμενικών τελών. Αποτέλεσμα θα είναι η αύξηση του κόστους ζωής στα νησιά καθώς και του κόστους παραγωγής για αγρότες, βιοτέχνες, επαγγελματίες, εμπόρους, ενώ θα γίνει πανάκριβος ο τουρισμός για τα λαϊκά στρώματα. Η ενίσχυση του πολυτελούς τουρισμού που μας λένε, ούτε ανάπτυξη είναι ούτε όφελος για το λαό θα υπάρξει.\nΑντίθετα ανοίγει το δρόμο για να παραδοθούν στα μεγάλα συμφέροντα παραλίες και δημόσια γη. Για τους ψαράδες θα περιοριστεί ο ελλιμενισμός τους, σε ορισμένες περιπτώσεις θα γίνει απαγορευτικός, θα αυξηθεί το κόστος. Για τους εργαζόμενους στα λιμάνια θα φέρει απολύσεις, γκρέμισμα των μισθολογικών και εργασιακών δικαιωμάτων τους.\nΕντελώς ανεξέλεγκτη θα είναι η εισαγωγή προϊόντων κι αυτό εγκυμονεί κινδύνους για την δημόσια υγεία, αντίστοιχες αρνητικές επιπτώσεις για το περιβάλλον.\nΗ κυβέρνηση Ν.Δ., ΠΑΣΟΚ, ΔΗΜΑΡ, οι δυνάμεις του ευρωμονόδρομου είναι δεσμευμένες, στη στήριξη του εφοπλιστικού κεφαλαίου.\nΤο σχέδιο της τρικομματικής κυβέρνησης για «την αναδιάρθρωση της ελληνικής ακτοπλοΐας» - που δόθηκε ήδη από το ΥΕΝ στους εφοπλιστές (στα μέλη του ΣΕΕΝ) - περιλαμβάνει τρία κεφάλαια «Ακτοπλοϊκό Δίκτυο» - «Θεσμικό πλαίσιο» - «Αγορά Ακτοπλοΐας» με σαρωτικές αντιλαϊκές αλλαγές. Η τρικομματική συγκυβέρνηση με βάση τον αντιλαϊκό κανονισμό 3577/92 της ΕΕ - «αρχές ελεύθερης κυκλοφορίας υπηρεσιών στις θαλάσσιες μεταφορές στο εσωτερικών των κρατών μελών» (θαλάσσιες ενδομεταφορές «CABOTAGE») διατηρεί τα αντιλαϊκά μέτρα των προηγούμενων κυβερνήσεων και προωθεί πρόσθετα, επικίνδυνα μέτρα και συγκεκριμένα :\n· Ολοκλήρωση της απελευθέρωσης της Ακτοπλοΐας κατά το πρότυπο των Τουριστικών πλοίων, συγκεντροποίηση του κεφαλαίου και δημιουργία μεγάλων ναυτιλιακών επιχειρηματικών ομίλων, με οδυνηρές συνέπειες για τους εργαζόμενους, τους μικρούς επαγγελματίες, τους φτωχούς αγρότες κατοίκους των νησιών και τους ναυτεργάτες .\n· Δημοπράτηση ζωνών εκμετάλλευσης: Τεμαχίζεται το Δίκτυο Ακτοπλοϊκών Συγκοινωνιών σε ζώνες εκμετάλλευσης. Σπάει ο ενιαίος χαρακτήρας του Δικτύου των Ακτοπλοϊκών Συγκοινωνιών και δεκάδες νησιά κινδυνεύουν να μπουν σε απομόνωση, με ανυπολόγιστες συνέπειες για τους εργαζόμενους τους κατοίκους των νησιών. Οι εφοπλιστές – ανάδοχοι θα καθορίζουν τις τιμές των ναύλων και τη συχνότητα των δρομολογίων των πλοίων, με κριτήριο τη διασφάλιση της κερδοφορίας τους και όχι τις λαϊκές ανάγκες. Είναι ανυπόστατος ο ισχυρισμός ότι «σε περίπτωση αδυναμίας του εφοπλιστή - αναδόχου να καλύψει εξ ιδίων μέσων τις ανάγκες, θα μπορεί να δραστηριοποιείται επικουρικά και περιστασιακά ο μειοδότης ή κάποιος νέος ανάδοχος για έκτακτες ανάγκες». Οι νησιώτες έχουν πια την απαιτούμενη πείρα από παρόμοιες δημαγωγικές εξαγγελίες των εφοπλιστών και του πολιτικού τους προσωπικού. Οι εφοπλιστές εξασφαλίζουν - εκ των προτέρων μέσα από την αστική νομοθεσία - τον τρόπο για τη μη εφαρμογή των συμβατικών τους υποχρεώσεων, αφήνοντας δεκάδες νησιά σε απομόνωση\n· Επιβολή «επίναυλου καυσίμου» και επιπρόσθετα δημιουργία μηχανισμού προστασίας των εφοπλιστών από τις διακυμάνσεις στις διεθνείς τιμές των καυσίμων με «ρήτρα καυσίμου», ώστε αυτόματα να αυξάνονται τα ακτοπλοϊκά εισιτήρια των επιβατών και τα ναύλα των εμπορευμάτων.\n· Κατάργηση του δεκάμηνου υποχρεωτικής δρομολόγησης των πλοίων και της ναυτολόγησης των ναυτεργατών\n· Χτύπημα ακόμα περισσότερο ότι έχει απομείνει για το δικαίωμα στη δουλειά των Ελλήνων ναυτεργατών, τις Συλλογικές Συμβάσεις, τα εργασιακά και ασφαλιστικά δικαιώματα.\n· Οργανικές συνθέσεις «safe manning» - ελάχιστη επάνδρωσης - των πλοίων ανάλογα με το δρομολόγιο και εφαρμογή εταιρικού ναυτολογίου. Δηλαδή, δραστική μείωση των οργανικών συνθέσεων στην ακτοπλοΐα και απομάκρυνση των κλάδων Γενικών Υπηρεσιών ( καμαρότων, μαγείρων κ.α.).\n· Πλήρη απελευθέρωση - κατάργηση των ορίων ηλικίας των πλοίων.\n· Νέες φοροαπαλλαγές και αλλαγή του τρόπου υπολογισμού των λιμενικών τελών.\n· Χρηματοδοτήσεις - ενισχύσεις των εφοπλιστών με κονδύλια του ΕΣΠΑ και εθνικούς πόρους.\nΗ αντιλαϊκή πολιτική της κυβέρνησης ΝΔ-ΠΑΣΟΚ-ΔΗΜΑΡ όπως και των προηγούμενων κυβερνήσεων της ΝΔ, του ΠΑΣΟΚ έχει επιφέρει συνολική υποβάθμιση των ακτοπλοϊκών συγκοινωνιών, κέρδη για το εφοπλιστικό κεφάλαιο και από την άλλη βάσανα στους εργαζόμενους, τους κατοίκους των νησιών και τους ναυτεργάτες.\nΤο μέλλον των νησιών μας προδιαγράφεται ζοφερό, η διαβίωση σ’ αυτά πολύ δύσκολη, η επικοινωνία των κατοίκων τους, μεταξύ τους και με την ηπειρωτική Ελλάδα, επίσης η ακτοπλοϊκή πρόσβαση σε επισκέπτες – τουρίστες, προβληματική και η αεροπορική σύνδεση πανάκριβη.\nΕιδικό ζήτημα είναι η σημερινή κατάσταση στην ναυπηγική βιομηχανία όπου τίθεται το ερώτημα: Γιατί συρρικνώθηκε η ντόπια παραγωγή όπως είναι η διάλυση της Ν/Ζ, ενώ θα μπορούσε να καλύψει σημαντικές ανάγκες ναυπήγησης πλοίων για την ακτοπλοΐα και το πολεμικό ναυτικό και ενώ υπάρχει εξειδικευμένο εργατικό και επιστημονικό δυναμικό, υπάρχουν οι τεχνικές δυνατότητες; Στην πραγματικότητα πληρώνουμε τον δρόμο ανάπτυξης με γνώμονα το κέρδος που ακολούθησαν μέχρι σήμερα όλες οι κυβερνήσεις. Έτσι με γνώμονα μόνο το κέρδος τους οι Έλληνες εφοπλιστές ναυπηγούν σε Κίνα και Κορέα και όχι στην Ελλάδα. Αυτή τη στιγμή οι Έλληνες εφοπλιστές κατασκευάζουν 437 πλοία σε ξένα ναυπηγεία, ενώ παραμένουν πρώτοι στην αγορά μεταχειρισμένων πλοίων. Για να υπηρετηθούν τα συμφέροντα των μονοπωλίων οδηγήθηκαν τα ναυπηγεία στην πολιτική των ιδιωτικοποιήσεων και του ανταγωνισμού της ευρωενωσιακής αγορά που οδήγησε στην συρρίκνωση του κλάδου, στην αφαίρεση εργασιακών και ασφαλιστικών δικαιωμάτων, στην επιδείνωση των συνθηκών ασφάλειας.\nΗ κατάσταση κινδυνεύει να γίνει μη αναστρέψιμη αν δεν αντιδράσουμε άμεσα, με στόχο την διαμόρφωση πλαισίου αιτημάτων και την ανάληψη πρωτοβουλιών για την αγωνιστική διεκδίκησή τους.\n§ Ενιαίος, δημόσιος φορέας ακτοπλοϊκών και αεροπορικών συγκοινωνιών, που θα λειτουργεί με κριτήριο την ικανοποίηση των σύγχρονων αναγκών των νησιών και όχι το κέρδος των εφοπλιστών.\n§ Πλοία σύγχρονα και ασφαλή, αξιοποιώντας και διευρύνοντας την ναυπηγοεπισκευαστική δραστηριότητα, που θα υπηρετεί πρώτα και κύρια τις κοινωνικές ανάγκες, για θαλάσσιες και επίγειες μεταφορές, με διασφάλιση της δουλειάς των ναυτεργατών και βελτίωση – κατοχύρωση των δικαιωμάτων τους. Όχι στην άρση του Καμποτάζ.\n§ Μείωση των ναύλων μεταφοράς επιβατών – οχημάτων – εμπορευμάτων, χωρίς η μείωση να μετακυλιστεί με επιδοτήσεις ή με άλλους τρόπους στον Κρατικό Προϋπολογισμό. Κατάργηση των φόρων στα αεροδρόμια και λιμάνια.\n§ Ειδικές τιμές για ευαίσθητες κοινωνικές ομάδες (συνταξιούχοι, ΝΑΤ, πολύτεκνοι, φοιτητές, φαντάροι, ΑΜΕΑ).\n§ Βελτίωση των λιμενικών εγκαταστάσεων ορισμένων νησιών – με ευθύνη του κράτους – που σήμερα είναι απαράδεκτη κατάσταση.\nΣε αυτή την κατεύθυνση χρειάζεται να πάρουμε σειρά αγωνιστικών πρωτοβουλιών.\n§ Συνέντευξη Τύπου\n§ Πρόγραμμα συγκεντρώσεων κατά τόπους\n§ Συντονισμένη πολύμορφη αγωνιστική δράση ενάντια στα σχέδια της κυβέρνησης και της Ε.Ε. για ασφαλείς, τακτικές, σύγχρονες, δημόσιες συγκοινωνίες, υποδομές, λιμάνια, μαρίνες που θα σχεδιάζονται και θα υπηρετούν τις εργατικές, λαϊκές ανάγκες.\nΑναρτήθηκε από Sosial Media kornet στις 1/20/2013 09:41:00 μ.μ.\nΕτικέτες ΕΛΜΕ-ΚΙ, ΝΑΥΤΕΡΓΑΤΕΣ, ΠΕΜΕΝ, ΤΣΙΜΠΟΓΛΟΥ


Χρηματιστήριο: Με πτώση 23,56% έκλεισε ο Γενικός Δείκτης Τιμών το 2018 | Pagenews.gr\nPagenews Team 31.12.2018 | 20:18 ΧΡΟΝΟΣ ΑΝΑΓΝΩΣΗΣ 5 '\nPagenews.gr / Οικονομία / Χρηματιστήριο: Με πτώση 23,56% έκλεισε ο Γενικός Δείκτης Τιμών το 2018\nΧρηματιστήριο: Ο βασικός χρηματιστηριακός δείκτης έκλεισε το 2018 με μεγάλες απώλειες 23,56%, ενώ ο τραπεζικός δείκτης υποχώρησε σε ποσοστό 49,82%.\nΧρηματιστήριο: Το 2018 διέψευσε τις μεγάλες προσδοκίες που είχαν καλλιεργηθεί στις αρχές του έτους καθώς η χώρα ετοιμαζόταν να εξέλθει από τα μνημόνια.\nΟι τράπεζες αποδείχθηκαν για μία χρονιά ο αδύναμος κρίκος, παρά το γεγονός ότι πέρασαν επιτυχώς τα stress test του Μαΐου, τη μείωση των μη εξυπηρετούμενων δανείων, αλλά και την κάλυψη της έκτακτης χρηματοδότησης από τον έκτακτο μηχανισμό ρευστότητας της Τραπέζης της Ελλάδος.\nΗ υπόθεση της Folli – Follie έπαιξε καθοριστικό ρόλο για τον πιο σημαντικό στοιχείο μιας αγοράς.\nΗ εμπιστοσύνη κυρίως των ξένων επενδυτών κατέρρευσε, με αποτέλεσμα ο σκεπτικισμός και το premium ρίσκου να αυξάνονται.\nΣτο εξωτερικό οι διακυμάνσεις που παρατηρήθηκαν προς το τέλος της χρονιάς τροφοδοτήθηκαν από τον εμπορικό πόλεμο ΗΠΑ και Κίνας, την αναθεωρημένη προσδοκία μείωσης των ρυθμών ανάπτυξης για το 2019 και το ύψος των αυξήσεων των επιτοκίων στην Αμερική.\nΗ κατάσταση δεν έχει αποφορτιστεί και φαίνεται ότι στο ξεκίνημα του 2019 οι αγορές θα παραμείνουν νευρικές όσο οι παράγοντες αυτοί παραμένουν.\nΧρηματιστήριο: Οι εκλογές\nΤα σενάρια θέλουν τον Μάρτιο και τον Μάιο ως μήνες με αυξημένη πιθανότητα πρόωρης προσφυγής στις κάλπες.\nΗ αναμονή επομένως θα είναι κυρίαρχη έως τη στιγμή της προκήρυξης των εκλογών, ενώ η επόμενη ημέρα θα αποτιμήσει τους συσχετισμούς και τη δυνατότητα ολοκλήρωσης μιας πλήρους τετραετούς θητείας.\nΗ πρώτη εκτίμηση για το ξεκίνημα της επόμενης χρονιάς είναι ότι η αγορά θα παραμείνει σε εύρος διακύμανσης με τους υπάρχοντες τζίρους.\nΤο ανοδικό περιθώριο εύκολα μπορεί να πληρώσει τιμές κοντά στις 900 μονάδες αυτό ωστόσο προϋποθέτει αλλαγή της υπάρχουσας συναλλακτικής δυναμικής.\nΧρηματιστήριο: Οι δείκτες\nΓΕΝΙΚΟΣ ΔΕΙΚΤΗΣ ΤΙΜΩΝΧΡΗΜΑΤΙΣΤΗΡΙΟΧΡΗΜΑΤΙΣΤΗΡΙΟ ΑΘΗΝΩΝΧΡΗΜΑΤΙΣΤΗΡΙΟ ΑΠΩΛΕΙΕΣΧΡΗΜΑΤΙΣΤΗΡΙΟ ΠΤΩΣΗ


Παραιτήθηκε ο ορισθείς ως νέος υπουργός Οικονομικών, κ. Βασίλης Ράπανος | Eviaportal.gr - Ελλάδα\nΠαραιτήθηκε ο ορισθείς ως νέος υπουργός Οικονομικών, κ. Βασίλης Ράπανος\n25/6/2012 - Τελευταία ενημέρωση στις 25/6/2012 7:59:52 μμ\nΣύμφωνα με πληροφορίες η κυβέρνηση αναζητεί πλέον άμεσα λύση σε άλλο πρόσωπο για την κρίσιμη αυτή θέση. Σενάρια για μετάθεση του υπουργού ανάπτυξης κ. Κωστή Χατζηδάκη στη θέση του υπουργού Οικονομικών και αξιοποίησης του Κυριάκου Μητσοτάκη στη θέση του υπουργού Ανάπτυξης βλέπουν το φως της δημοσιότητας τις τελευταίες ώρες.\nΕπίσης, ενεργή παραμένει η λύση της τοποθέτησης του κ. Γιάννη Στουρνάρα στο υπουργείο Οικονομικών στη θέση του υπουργού ή του αναπληρωτή υπουργού.\nΗ επιστολή του Βασίλη Ράπανου:\nΔείτε ένα βίντεο από το κεντρικό δελτίο ειδήσεων του Mega Channel, με τις δηλώσεις του κου Στουρνάρα για την Ελληνική Οικονομία και το δημόσιο έλλειμα.


Home » Κακόβουλου λογισμικού » Πώς να αφαιρέσει Yarraq ransomware\nΠΡΟΕΙΔΟΠΟΊΗΣΗ!!!Αν ο υπολογιστής σας έχει μολυνθεί με Yarraq ransomware, υπάρχει μια τεράστια πιθανότητα ότι το σύστημά σας έχει μολυνθεί με απειλές ακόμα χειρότερα. Κάντε κλικ εδώ για να κατεβάσετε το εργαλείο αυτόματης αφαίρεσης να καταργήσετε το Yarraq ransomware!\nΕίναι Yarraq ransomware ένα επικίνδυνο malware\nYarraq ransomware θα κλειδώσει τα δεδομένα σας και να ζητήσουμε να πληρώσετε για ένα κλειδί αποκρυπτογράφησης. Ransomware είναι γενικά χαρακτηριστεί ως άκρως επικίνδυνη απειλή λόγω της συμπεριφοράς. Μόλις το ransomware έχει εισβάλει, θα δούμε για συγκεκριμένα αρχεία και να κλειδώσετε τους. Το πιο πιθανό, σε όλες τις φωτογραφίες σας, τα βίντεο και τα έγγραφα ήταν κρυπτογραφημένα, επειδή αυτά τα αρχεία είναι το πιο σημαντικό. Δεν θα είναι σε θέση να ανοίξει τα αρχεία τόσο εύκολα, θα πρέπει να αποκρυπτογραφήσει χρησιμοποιώντας ένα ειδικό κλειδί, το οποίο βρίσκεται στην κατοχή των ανθρώπων που κρυπτογραφημένα αρχεία σας στην πρώτη θέση. Κάθε τώρα και στη συνέχεια, το κακόβουλο λογισμικό αναλυτές είναι σε θέση να σπάσει το ransomware και να απελευθερώσει ένα δωρεάν decryptor. Δεν είναι βέβαιο αν ή όταν decryptor θα δημιουργηθεί, αλλά ότι είναι η καλύτερη επιλογή, αν backup δεν είναι μια επιλογή για σας.\nΕάν είστε ακόμα να παρατηρήσετε, ένα σημείωμα θα πρέπει να είναι διαθέσιμο στην επιφάνεια εργασίας σας, ή μεταξύ των κρυπτογραφημένα αρχεία σε φακέλους. Το σημείωμα θα αποσαφηνίσει ότι τα αρχεία έχουν κρυπτογραφηθεί και ο μόνος τρόπος για να τους πάρει πίσω για να αγοράσει ένα decryptor. Δεν θα εκπλαγείτε όταν το είπε αυτό, αλλά να πληρώνουν οι hackers δεν ενθαρρύνεται. Απατεώνες απλά να πάρει τα λεφτά σου, ενώ δεν βοηθώντας σας να ανακτήσει τα αρχεία δεν είναι ένα απίθανο σενάριο. Να πιστεύουμε ότι θα λάβετε ένα decryptor σημαίνει ότι θα πρέπει να εμπιστεύονται εγκληματίες, και την πίστη τους για να κρατήσουν το λόγο τους είναι αρκετά αφελής. Σκεφτείτε να χρησιμοποιήσετε αυτά τα χρήματα για να αγοράσει αντίγραφο ασφαλείας. Απλά να τερματίσει Yarraq ransomware αν είχες κάνει backup.\nΑν θυμάσαι το άνοιγμα ένα παράξενο e-mail ή το κατέβασμα κάποιου είδους ενημέρωση, αυτό είναι το πώς μπορείτε να μολύνεις το λειτουργικό σας σύστημα. Αυτές οι μέθοδοι είναι αρκετά κοινά μεταξύ τους εγκληματίες του κυβερνοχώρου.\nΠιστεύουμε ότι έχετε εγκαταστήσει ένα ψεύτικο ενημερωμένη έκδοση ή να ανοίξει ένα αρχείο που επισυνάπτεται σε ένα spam e-mail, και αυτό είναι το πώς μπορείτε να πήρε το ransomware. Θα πρέπει να είναι πιο προσεκτικοί με spam μηνύματα ηλεκτρονικού ταχυδρομείου, αν το e-mail ήταν το πώς η μόλυνση έχει στη συσκευή σας. Εάν λάβετε ένα μήνυμα ηλεκτρονικού ταχυδρομείου από μια απρόσμενη αποστολέα, ελέγξτε προσεκτικά το περιεχόμενο πριν να ανοίξετε το συνημμένο αρχείο. Προκειμένου να κάνει λιγότερο προσεκτικοί, οι εγκληματίες χρησιμοποιούν γνωστά ονόματα της εταιρείας στο e-mail. Είναι αρκετά κοινό για τον αποστολέα να ισχυρίζονται ότι είναι από το Amazon ή το eBay, με το email που λέει ότι παράξενο αγορές που γίνονται από το λογαριασμό σας. Αλλά, είναι εύκολο να εξετάσει αυτά τα μηνύματα ηλεκτρονικού ταχυδρομείου. Ελέγξτε τη διεύθυνση ηλεκτρονικού ταχυδρομείου του αποστολέα, καθώς και αν φαίνεται θεμιτό ή όχι να ελέγξετε ότι, στην πραγματικότητα, ανήκει στην εταιρεία ισχυρίζονται ότι εκπροσωπούν. Επιπλέον, συνημμένα ηλεκτρονικού ταχυδρομείου, πρέπει να σαρωθεί με αξιόπιστους ανιχνευτές πριν να τα ανοίξετε.\nΈνα άλλο χαρακτηριστικό της μεθόδου είναι ψεύτικο ενημερώσεις. Ειδοποιήσεις για την προώθηση ψεύτικες ενημερώσεις του προγράμματος είναι συνήθως συναντώνται όταν επισκέπτεστε αμφισβητήσιμες ιστοσελίδες. Η ενημέρωση που προσφέρει μπορεί να είναι νόμιμη. Ωστόσο, για εκείνους που ξέρουν ότι η πραγματική ενημερώσεις δεν προσφέρονται με τον τρόπο αυτό, όπως ψευδείς ειδοποιήσεις θα είναι προφανής. Ποτέ μην κάνετε λήψη των ενημερωμένων εκδόσεων ή προγράμματα από πηγές, όπως διαφημίσεις. Λάβετε υπόψη ότι εάν ένα πρόγραμμα χρειάζεται μια ενημέρωση, το πρόγραμμα θα ενημερώνεται αυτόματα ή να σας ειδοποιεί μέσω του προγράμματος, και σίγουρα όχι μέσω του browser σας.\nΌπως είναι πιθανό σαφές μέχρι τώρα, κάποια από τα αρχεία σας έχουν κρυπτογραφηθεί. Μόλις το μολυσμένο αρχείο που άνοιξε, το ransomware ξεκινήσει την κρυπτογράφηση των αρχείων σας, η οποία μπορεί να έχετε χάσει. Όλα τα επηρεαζόμενα αρχεία θα έχουν ένα περίεργο επέκταση, ώστε να είναι σαφές ποια αρχεία έχουν επηρεαστεί. Προσπαθείτε να ανοίξετε αυτά τα αρχεία δεν θα σας πάρει οπουδήποτε ως ένα σύνθετο αλγόριθμο κρυπτογράφησης που χρησιμοποιήθηκε για την κρυπτογράφηση. Το σημείωμα, το οποίο θα μπορούσε να δει τους φακέλους που περιέχουν τα αρχεία που είναι κρυπτογραφημένα, θα πρέπει να εξηγήσει τι συνέβη στα αρχεία σας και πώς μπορείτε να τις ανακτήσετε. Εάν έχετε αντιμετωπίσει ransomware πριν, θα δείτε ένα συγκεκριμένο μοτίβο σε λύτρα σημειώσεις, οι εγκληματίες του κυβερνοχώρου προσπαθούν αρχικά να σας τρομάξει στη σκέψη δική σας επιλογή είναι να πληρώσετε και στη συνέχεια να απειλήσει με το αρχείο αποβολή αν δεν το βάλεις. Ενώ οι εγκληματίες του κυβερνοχώρου μπορεί να είναι σωστό να πεις ότι η αποκρυπτογράφηση δεν είναι δυνατή χωρίς τη βοήθεια τους, δίνοντας σε αιτήματα δεν προτείνεται. Ρεαλιστικά, πόσο πιθανό είναι ότι οι άνθρωποι που κρυπτογραφημένα αρχεία σας στην πρώτη θέση, θα αισθάνονται υποχρεωμένοι να βοηθήσουμε, ακόμα και μετά την πληρώσει. Τι είναι περισσότερο, οι hackers μπορούν να στοχεύσετε συγκεκριμένα στη μελλοντική επίθεση malware, γνωρίζοντας ότι θα είναι πρόθυμοι να πληρώσουν.\nΑντί να συμμορφώνονται με τις απαιτήσεις, προσπαθήστε να θυμηθείτε αν έχετε αρχεία που έχετε ανεβάσει κάπου, αλλά έχουν ξεχάσει. Σε περίπτωση που το κακόβουλο λογισμικό, οι ειδικοί είναι σε θέση να απελευθερώσει ένα δωρεάν decryptor στο μέλλον, να αποθηκεύουν όλα τα κρυπτογραφημένα αρχεία σας σε ασφαλές μέρος. Είναι σημαντικό να εξαλειφθεί η Yarraq ransomware από τη συσκευή σας το συντομότερο δυνατό, σε κάθε περίπτωση.\nΑς ελπίσουμε ότι, αυτό θα χρησιμεύσει ως ένα μάθημα σχετικά με το γιατί θα πρέπει να αρχίσει να κάνει τακτική δημιουργία αντιγράφων ασφαλείας. Καθώς ο κίνδυνος να χάσει τα αρχεία σας είναι πάντα εκεί, πάρτε τις συμβουλές μας. Δημιουργία αντιγράφων ασφαλείας οι τιμές ποικίλλουν με βάση στο οποίο επιλογή δημιουργίας αντιγράφων ασφαλείας που θα επιλέξετε, αλλά η αγορά είναι απολύτως αξίζει τον κόπο, αν έχετε αρχεία που θέλετε να φρουράς.\nΤρόποι για να απεγκαταστήσετε Yarraq ransomware\nΑν δεν είσαι σίγουρος για το τι κάνεις, μην προσπαθήσετε χειροκίνητη εξάλειψη. Anti-malware πρόγραμμα θα πρέπει να χρησιμοποιηθεί για να διαγράψει το ransomware. Αν έχετε πρόβλημα με την εκτέλεση του προγράμματος, να επανεκκινήσετε το σύστημά σας σε Ασφαλή Λειτουργία και να προσπαθήσετε ξανά. Θα πρέπει να είναι σε θέση να με επιτυχία να τερματίσει Yarraq ransomware όταν ξεκινήσει anti-malware πρόγραμμα σε Ασφαλή Λειτουργία. Δυστυχώς anti-malware πρόγραμμα δεν θα σας βοηθήσει με την ανάκτηση του αρχείου, το μόνο που θα διαγράψετε τη μόλυνση για εσάς.\n1. Καταργήστε το Yarraq ransomware χρησιμοποιώντας την ασφαλή λειτουργία με τη δικτύωση.\nβήμα 1.2 Καταργήστε το Yarraq ransomware\n2. Καταργήστε το Yarraq ransomware χρησιμοποιώντας την επαναφορά συστήματος\nΠώς να αφαιρέσει Erica Encoder


todekari: Ετοιμάζει αλλαγές ο Ουζουνίδης\nMόνο εύκολη δεν είναι η αποστολή του Ηρακλή κόντρα στην Κέρκυρα στο 'Παμπελοπονησιακό'. Οι δύο ομάδες ισοβαθμούν στην τέταρτη θέση του βαθμολογικού πίνακα έχοντας κάνει εντυπωσιακό ξεκίνημα το οποίο δεν φανταζόταν ακόμα και οι ποιο αισιόδοξοι...\nΟ Μαρίνος Ουζουνίδης γνωρίζοντας τις δυσκολίες του αγώνα αναμένεται να προχωρήσει σε κάποιες αλλαγές στο βασικό σχήμα χωρίς όμως να αλλάξει την ομοιογένεια σε μεγάλο βαθμό. Δεν αποκλείεται οι Κανακούδης και 'Πίτου' Γκαρσία να βρούνε θέση στην αρχική ενδεκάδα. Αν ο πρώτος αγωνιστεί στη θέση του Λίμα τότε θα είναι και το ντεμπούτο του 26χρονου στο πρωτάθλημα. Ο Έλληνας τεχνικός προσανατολίζεται στο να χρησιμοποιήσει τον Αργεντίνο ως παρτενέρ του Ντάνι στα αμυντικά χαφ έχοντας μπροστά τους Σίσιτς, Μάρα και Σολτάνι.\nΜετά το τέλος της προπόνησης ο Ουζουνίδης ανακοίνωσε την 20μελή αποστολή που ταξίδεψε αεροπορικώς για την Αθήνα και από κει οδικώς για την Πάτρα. Σε αυτήν μετέχουν οι: Ελευθερόπουλος, Μπαντής, Κατσαμπής, Κυριαζής, Κατσικάς, Κανακούδης, Λίμα, Χοσέμι, Αραμπατζής, Σζοτ, Μάρα, Καρλίνιος, Παπαστεριανός, Γκαρσία, Βουτσιάς, Ντάνι, Βέλλιος, Γιάκομπ, Σίσιτς, Σολτάνι.\nΕκτός έμεναν οι τραυματίες Κομπαγιάσι, Ηλιάδης, ο Ρομάν (φάνηκε να μην έχει ικανοποιήσει στον αγώνα με την Καβάλα), τον Σαρακατσάνο (πλεονάζουν οι κεντρικοί αμυντικοί στην αποστολή), ο εκτός πλάνων Κρέιτσι, ο Αλετσένου που συνεχίζει την αποθεραπεία, ο νεαρός Στάμου όπως και οι δύο επιπλέον τερματοφύλακες, Μέλκα και Γκουτζελά.\nΣτο 'Παμπελοποννησιακό' θα βρεθούν ο πρόεδρος, Γιάννης Τάκης, το μέλος του Δ.Σ. και υπεύθυνος οικονομικών της ΠΑΕ, Αλέξης Κεσόπουλος, αλλά και ο νέος διοικητικός σύμβουλος, Κώστας Σουληναράς. Ο αντιπρόεδρος της ΠΑΕ, Δημήτρης Δημητρίου θα ακολουθήσει την οργανωμένη εκδρομή των οπαδών με το πούλμαν.\nΑναρτήθηκε από todekari στις 11:59 π.μ.


Γνωρίστε το νέο σκύλο σας στα ήδη υπάρχοντα κατοικίδια. - Puppy Doggy\nHome ΦΙΛΟΖΩΙΚΑ Γνωρίστε το νέο σκύλο σας στα ήδη υπάρχοντα κατοικίδια.\nΓνωρίστε το νέο σκύλο σας στα ήδη υπάρχοντα κατοικίδια.\nΑρκετοί άνθρωποι αγχώνονται για την γνωριμία του νέου τους σκύλου στο καινούριο περιβάλλον και στην πρώτη επαφή του με τα ήδη υπάρχοντα κατοικίδια.\nΠαραθέτουμε παρακάτω μερικές πολύτιμες συμβουλές για να γίνει όσο το δυνατόν ομαλότερη η γνωριμία κι η συμβίωση του νέου σας σκύλου με τα ήδη υπάρχοντα κατοικίδια.\n• Επιλέξτε μια ουδέτερη τοποθεσία όπως ένα άγνωστο πάρκο ώστε να μην υπάρχει αίσθηση της κυριαρχίας του μέρους.\n• Θα πρέπει να έχετε τους δύο σκύλους σε λουριά που κρατιούνται από δύο διαφορετικούς ανθρώπους ώστε να διατηρείτε τον έλεγχο τους ευκολότερα.\n• Έχετε πάντοτε έτοιμες μερικές λιχουδιές για να επιβραβεύσετε την καλή συμπεριφορά τους.\n• Αν έχετε παραπάνω από ένα σκύλο στο σπίτι σας γνωρίστε το με το καθένα ξεχωριστά . Βεβαιωθείτε πως κάθε σκύλος είναι άνετος με άλλο κατοικίδιο πριν λάβει χώρα η συνύπαρξη τους στο ίδιο μέρος.\n• Χρησιμοποιήστε ένα χαρούμενο κι αισιόδοξο τόνο φωνής κατά την διάρκεια της γνωριμίας κι επαινέστε την καλή συμπεριφορά τους.\n• Πείτε μερικές οικείες ‘εντολές’ ώστε να παραμείνει πειθαρχημένος κατά τη γνωριμία.\n• Να έχετε υπομονή, καθώς μια πρόωρη εξαναγκαστική γνωριμία μπορεί ν’ αποδειχθεί τρομακτική κι επικίνδυνη για όλα τα... εμπλεκόμενα μέρη.\n• Ένας φυσιολογικός αποδεκτός χαιρετισμός υποδεικνύεται από χαλαρή στάση του σώματος καθώς τα δύο σκυλιά επιτρέπουν την επαφή και μυρίζουν το ένα το άλλο.\n• Το κούνημα της ουράς δεν σημαίνει απαραίτητα πως τα σκυλιά είναι χαρούμενα. Γρύλισμα, επίμονο βλέμμα και μη χαλαρή στάση σώματος αποτελούν προειδοποιητικά σημάδια πως… κάτι δεν πάει καλά.\n• Αν παρατηρήσετε νευρική συμπεριφορά απομακρύνετε τα σκυλιά κι επιχειρήστε νέα γνωριμία όταν θα έχουν ηρεμήσει, ίσως με μια μεγαλύτερη απόσταση μεταξύ τους. Κάθε φορά που πλησιάζει το ένα το άλλο επιβραβεύστε τα κι ενθαρρύνετε τα για την εξαιρετική συμπεριφορά τους.\n• Αν το ένα σκυλί φαίνεται πως επιθυμεί το παιχνίδι δεν σημαίνει πως θέλει και το άλλο. Έχετε πάντα το νου σας στην στάση του σώματος που διατηρούν κατά την γνωριμία.\n• Είναι πιθανό κάποιο εκ των δύο ή και τα δύο να επιδείξουν αδιαφορία, κάτι που είναι θετικό. Επαινέστε τα σκυλιά σας και δώστε τους μερικές λιχουδιές για την καλή συμπεριφορά.\nΜετά τη γνωριμία\n• Διατηρείστε τα σκυλιά σε διαφορετικά μέρη μέχρι να γίνει αρμονική η συμβίωση τους και αποκτήσουν εμπιστοσύνη μεταξύ τους ακόμη κι όταν είναι μόνα.\n• Ταΐζετε τα σκυλιά σας ξεχωριστά ώστε να μην υπάρχουν προστριβές με το θέμα του φαγητού.\nΓνωριμία σκύλων με διαφορετικές ηλικίες\nΌταν γνωρίζετε ένα νέο κουταβάκι στο σκύλο που διαθέτετε ήδη θα πρέπει να εποπτεύετε τις πρώτες τους αντιδράσεις. Η ενέργεια που επιδεικνύουν πολλά νεαρά κουταβάκια ίσως ενοχλήσει τα μεγαλύτερα και αρχίσουν να γρυλίζουν.\nΑν ο σκύλος σας έχει ιστορικό επιθετικότητας ή σοβαρών δαγκωμάτων είναι φρονιμότερο να τα κρατήσετε ξεχωριστά μέχρι να μεγαλώσει το κουταβάκι σας και να μπορεί να συναναστραφεί μ’ ένα μεγαλύτερο σκυλί. Επιχειρήστε εκ νέου μια προσέγγιση μεταξύ τους σε μια ουδέτερη περιοχή και σε λουριά. Τα μεγαλύτερα σκυλιά ίσως θέλουν λίγο χρόνο παραπάνω για να… καλωσορίσουν ένα νέο κουτάβι, συνεπώς έχετε υπομονή.\nΓνωριμία σκυλιών με άλλα κατοικίδια (π.χ. γάτες)\nΑν θέλετε να γνωρίσετε το νέο σας σκύλο σε κάποιο άλλο κατοικίδιο όπως μια γάτα οφείλετε να έχετε ακόμη μεγαλύτερη προσοχή. Το μικρότερο ζώο θα πρέπει πάντοτε να έχει ένα μέρος που μπορεί να ξεφύγει από το μεγαλύτερο. Αυτό ίσως είναι η κορυφή ενός επίπλου, ένα ασφαλές κλουβί ή κάποιο άλλο δωμάτιο. Ποτέ μην εξαναγκάσετε μια συναναστροφή μεταξύ των δύο.\nΘα πρέπει να ξέρουν και τα δύο κατοικίδια ότι μπορούν να προσφύγουν στο δικό τους μέρος αν νιώθουν ότι απειλούνται ή φοβούνται. Οι γάτες μπορούν να διαφύγουν σε υψηλότερα μέρη και τα λαγουδάκια στα κλουβιά τους. Άλλου είδους κατοικίδια που γενικότερα κατοικούν σε κλουβιά θα πρέπει να έχουν ασφαλή πορτάκι κι ένα μέρος όπου μπορούν να εισέλθουν εντός του κλουβιού και να μην βλέπουν το σκυλί. Πολλές φορές θεωρούν το σκυλί ως αρπακτικό και χρειάζεται να νιώθουν ασφάλεια στο ‘σπίτι’ τους.\nΕπικοινωνήστε μ' έναν ειδικό\nΑν έχετε προσπαθήσει επανειλημμένως να γνωρίσετε το νέο σας σκύλο στα ήδη υπάρχοντα κατοικίδια χωρίς επιτυχία επικοινωνήστε μ’ ένα επαγγελματία εκπαιδευτή ή κάποιον κτηνίατρο. Μην διστάσετε να μιλήσετε με κάποιον ειδικό, μπορεί να προκύψουν σοβαρές διαμάχες και κάποιος πιθανός τραυματισμός. Μια καλή γνωριμία αποτελεί την ιδανική αρχή για μια μακρά και αρμονική συμβίωση.


Τηλεφωνικό Κέντρο στο Cloud - Virtual PBX Yuboto\nVirtual PBX Yuboto\nΑξιόπιστο και ολοκληρωμένο Εικονικό Τηλεφωνικό Κέντρο για να “απογειώσετε” την επικοινωνία της επιχείρησής σας και να μειώσετε το κόστος τηλεφωνίας έως 70%!\n20+ Ψηφιακές Λειτουργίες και οι πιο προηγμένες δυνατότητες Τηλεφωνικού Κέντρου.\nΑπόλυτη προσαρμογή στις ανάγκες σας & Ενεργοποίηση σε 1 εργάσιμη.\nΧωρίς Κόστος Εγκατάστασης. Χωρίς Δεσμεύσεις. Χωρίς Επιπλέον Εξοπλισμό.\nΑΠΟΚΤΗΣΤΕ ΣΗΜΕΡΑ ΤΟ VPBX ΠΟΥ ΣΑΣ ΤΑΙΡΙΑΖΕΙ\nΓιατί να Επιλέξετε Cloud Τηλεφωνικό Κέντρο\nΤο VPBX καταργεί το υψηλό κόστος συντήρησης και επισκευής των συμβατικών τηλεφωνικών κέντρων.\nΚάθε λειτουργία του cloud τηλεφωνικού κέντρου προσαρμόζεται μέσα σε λίγα λεπτά, ακριβώς όπως τη χρειάζεστε.\nΙδανικό Εργαλείο Τηλεργασίας\nΚάθε μέλος της ομάδας σας έχει πρόσβαση στο κέντρο και σε όλες τις λειτουργίες του ανεξάρτητα από την τοποθεσία του.\nPlug n Play Λειτουργία\nΑκόμη και αν μετακομίσετε, απλώς μεταφέρετε τις συσκευές, τις συνδέετε στο Internet και το κέντρο είναι έτοιμο για κλήσεις.\nΞεχάστε τα συμβατικά τηλεφωνικά κέντρα.\nΑποκτήστε μία ολοκληρωμένη Cloud Λύση εταιρικής επικοινωνίας\nΤο μοναδικό Cloud Τηλεφωνικό Κέντρο\nμε όλες τις ψηφιακές δυνατότητες χωρίς άδειες χρήσης!\nΜερικές από τις κορυφαίες δυνατότητες του VPBX\nκλήσεων βάσει κριτηρίων\nΠλήρη στατιστικά κλήσεων\nΧρήση των αριθμών του κέντρου\nσε laptops, tablets, smartphones\nΤο νέο τηλεφωνικό κέντρο της επιχείρησής σας\n“πρέπει” να είναι Cloud επειδή\nΧρειάζεται μόνο μία σύνδεση στο Internet\nMία αξιόπιστη σύνδεση στο Internet είναι κυριολεκτικά το μόνο που χρειάζεστε για να αποκτήσετε πρόσβαση στο πιο εξελιγμένο τηλεφωνικό κέντρο. Προαιρετικά, μπορείτε να προμηθευτείτε και IP τηλεφωνικές συσκευές ή να αξιοποιήσετε οποιαδήποτε συσκευή της επιλογής σας με τη χρήση δωρεάν εφαρμογής softphone.\nΕίναι ευέλικτο & επεκτείνεται εύκολα\nΜέσα σε λίγες μόνο ώρες, προσθέτουμε νέους αριθμούς, περισσότερα κανάλια φωνής και χρήστες στο τηλεφωνικό κέντρο, χωρίς να χρειάζεται καμία ενέργεια από εσάς. Το VPBX προσαρμόζεται στις ανάγκες σας κάθε στιγμή και καλύπτει όλα τα γεωγραφικά σημεία παρουσίας σας.\nΑυξάνει την παραγωγικότητα της ομάδας σας\nΟι σταθεροί εταιρικοί αριθμοί του γραφείου γίνονται relocate σε οποιοδήποτε σημείο με κάθε συσκευή που υποστηρίζει τη σύνδεση στο Internet. Έτσι, η ομάδα σας δεν αφήνει καμία κλήση αναπάντητη και οι remote workers παραμένουν συνδεδεμένοι με το τηλεφωνικό κέντρο και εξίσου αποδοτικοί.


Κύπελλο ΑΠΟΕΛ - ΑΕΛ: Όλα ανοιχτά στο Τσίρειο [vid] - NewsIt.com.cy\nΚύπελλο ΑΠΟΕΛ - ΑΕΛ: Όλα ανοιχτά στο Τσίρειο [vid]\nΤελευταία ενημέρωση: 06.04.2017 | 11:34\nΠρώτη δημοσίευση: 05.04.2017 | 17:33\n- Μάχη «γαλαζοκίτρινων» στο ΓΣΠ για ένα εισιτήριο στα ημιτελικά του Κυπέλλου\n- Λευκή ισοπαλία και ανοιχτοί λογαριασμοί στη Λεμεσό\n- Στο 14΄ παραλίγο να μπει το αυτογκόλ της χρονιάς σε γύρισμα του Σοάρες προς τον Ρόμο\nΣτο 0-0 έμειναν ΑΠΟΕΛ και ΑΕΛ στον πρώτο μεταξύ τους αγώνα στο ΓΣΠ για τα προημιτελικά του Κυπέλλου Κύπρου.\nΑποτέλεσμα που αφήνει ανοιχτή την υπόθεση πρόκριση ενόψει του επαναληπτικού που θα διεξαχθεί στο Τσίρειο την Τετάρτη 19 Απριλίου.\nΤέλος του αγώνα στο ΓΣΠ. ΑΠΟΕΛ - ΑΕΛ 0-0\n86΄ Απίστευτη ευκαιρία με τον Ντε Καμάργκο να μην μπορεί να στείλει την μπάλα στα δίχτυα μετά από γύρισμα του Εμπεσίλιο.\n81' Σωτήρια απόκρουση του Πάρντο σε σουτ του Σοάρες.\n73' Ευκαιρία για τον ΑΠΟΕΛ, ο Ντε Καμάργκο κάνει κεφαλιά, αλλά ο Ρόμο μπλοκάρει.\n63΄ Ο Πίτι εκτελεί φάουλ, η μπάλα περνάει από όλους και ο Πάρντο μπλοκάρει.\n51΄ Ευκαιρία για τον ΑΠΟΕΛ, με τον Πιέρο να βάζει την προβολή, αλλά η μπάλα να φεύγει άουτ.\nΗμίχρονο στο ΓΣΠ. ΑΠΟΕΛ - ΑΕΛ 0-0\n35΄ Καλή ευκαιρία για την ΑΕΛ, με τον Μέσκα να πλασάρει άουτ.\n32΄ Πρώτη ευκαιρία για τον ΑΠΟΕΛ στον αγώνα, με τον Πιέρο να μην μπορεί από κοντά να σπρώξει την μπάλα στα δίκτυα.\n25΄ Οριζόντιο δοκάρι για την ΑΕΛ που απειλεί τον ΑΠΟΕΛ.\n19΄ Ωραίο πλασέ του Γεωργιάδη, η μπάλα περνάει άουτ.\n16΄ Μακρινό σουτ του Σοάρες, διώνει με δυσκολία ο Πάρντο σε κόρνερ.\n14' Παραλίγο να μπει το αυτογκόλ της χρονιάς σε γύρισμα από τον Σοάρες στον Ρόμο! Τελικά, η μπάλα κατέληξε κόρνερ.\n10' Ευκαιρία για την ΑΕΛ, διαγώνιο σουτ του Μαύρου, μπλοκάρει ο Πάρντο.\n- Ο Νεκτάριος Αλεξάνδρου επιστρέφει στην αρχική 11άδα του ΑΠΟΕΛ για πρώτη φορά μετά τις 17 Δεκεμβρίου 2016.\n- Την πρόκριση τους στην ημιτελική φάση έχουν ήδη εξασφαλίσει η Ανόρθωση, ο Απόλλωνας και η Δόξα.\n- Ο ΑΠΟΕΛ προκρίθηκε στα προημιτελικά με δυο νίκες κόντρα σε στη Νέα Σαλαμίνα με 2-1. Η ΑΕΛ προκρίθηκε αποκλείοντας τον Άρη με δυο δυο νίκες 1-0 και 2-0.


Επιστρέφει σύντομα ο Daniel Bryan\nΟ Daniel Bryan μετά την ήττα του στην WrestleMania 35 παρέμεινε άφαντος χωρίς να μάθουμε κάποια νέα για την κατάστασή του πέρα από έναν σοβαρό τραυματισμό.\nΑρχικά, το WWE είχε προγραμματίσει την εμφάνιση του Bryan για το πρόσφατο και τελευταίο επεισόδιο του SmackDown Live, αλλά για άγνωστους λόγους ακυρώθηκε και ο ίδιος δεν εμφανίστηκε ποτέ. Όπως επίσης και ο Rowan.\nΕπίσης, σε ένα update, τα δημοσιεύματα αναφέρουν ότι ο πρώην WWE Champion δεν τραυματίστηκε τόσο σοβαρά όσο είχε αναφερθεί τόσο καιρό στα social media. Αξίζει επίσης να σημειωθεί πως ο Bryan θα ταξιδέψει στην Ευρώπη για την νέα περιοδεία του WWE μέσα στον Μάιο, ενώ οι αγώνες του διαφημίζονται κόντρα στον Kofi Kingston για τον τίτλο.


MasterChef 4, αποκαλύψεις από τη Σκορδά: Ο Δημήτρης Μπέλλος έκανε αισθητική επέμβαση | ΖΩΗ | iefimerida.gr\nΔημήτρης Μπέλλος και Μαρία Μπέη, MasterChef 4\nΓια τη σχέση της Μαρίας Μπέη και του Δημήτρη Μπέλλου από το MasterChef 4 μίλησε στο «Πρωινό» την Τρίτη η Φαίη Σκορδά.\nΜάλιστα η παρουσιάστρια έκανε αποκαλύψεις και επιβεβαίωσε ότι οι παίκτες του MasterChef 4 δεν έχουν χωρίσει, αλλά πέρασαν μαζί την καραντίνα.\nΖΩΗ 26/05/2020 02:09\nΖΩΗ 25/05/2020 22:55\nΠαράλληλα η Φαίη Σκορδά αποκάλυψε πως ο διαγωνιζόμενος του MasterChef 4 μετά την αποχώρησή του, υποβλήθηκε σε αισθητική επέμβαση χωρίς ωστόσο να δίνει περισσότερες λεπτομέρειες.\n«Tα 10.000 ευρώ του Silver Award θα τα πάρει ο Μπέλλος. Επίσης μου ήρθε και μια πληροφορία από τη Θεσσαλονίκη πως το ζευγάρι είναι ακόμη μαζί. Γνωρίζω πως για ένα διάστημα οι δυο τους ήταν μαζί στη Θεσσαλονίκη. Έκανε μια αισθητική επέμβαση ο Μπέλλος. Και μετά ο ένας ήταν στη Χαλκιδική και η άλλη στη Θεσσαλονίκη. Η Μαρία γενικά δε βγαίνει πολύ. Αλλά ήταν μαζί πριν ο Μπέλλος πάει στην Ασπροβάλτα» ανέφερε χαρακτηριστικά η Φαίη Σκορδά.\nΔείτε το ρεπορτάζ του Πρωινού για το MasterChef 4:\nΔημήτρης Μπέλλος και Μαρία Μπέη δεν έχουν χωρίσει...


Πάντ΄ ανοιχτά, πάντ΄ άγρυπνα τα μάτια της ψυχής μου… – Ιερός Ναός Αγίου Αχιλλίου\nΠάντ΄ ανοιχτά, πάντ΄ άγρυπνα τα μάτια της ψυχής μου…\nΕυαγγελικό ανάγνωσμα Κυριακής Γ’ Νηστειών\n(Μάρκου Η’ 34-Θ’ 1)\nΘέτει μάλιστα το ερώτημα: “Τί δώσει άνθρωπος αντάλλαγμα της ψυχής αυτού;” (Μαρκ. Η’ 37). Δηλ. εάν ένας άνθρωπος χάσει την ψυχή του τί θα δώσει ως αντάλλαγμα, με το οποίο θα εξαγοράσει αυτήν από την αιώνια απώλεια;\nΑυτή είναι μία ερώτηση, την οποία ο Κύριος απευθύνει στον καθένα μας. Και επειδή μας καλεί να σκεφθούμε το θέμα της ψυχής, γι’ αυτό στη συνέχεια θα δούμε τι είναι η ψυχή μας που έχει τόση αξία και για τη σωτηρία της οποίας ο ίδιος ο Θεάνθρωπος Κύριος ανέβηκε στον Σταυρό. Όσο βεβαίως κι αν προσπαθήσει ο άνθρωπος, ουδέποτε θα δώσει ικανοποιητική απάντηση και ουδέποτε θα εξαντλήσει το θέμα, αφού είναι αδύνατον να κατανοήσουμε το βάθος και το πλάτος του τι είναι η ψυχή και ποια ακριβώς τα ιδιώματα αυτής. Και θα λέγαμε ότι όσο περισσότερο προσπαθούμε να ερευνήσουμε το μυστήριο αυτό της ανθρωπίνης ψυχής, τόσο περισσότερο ανακύπτουν νέα ερωτήματα και νέες απορίες. Διότι ναι μεν γνωρίζουμε ότι έχουμε ψυχή και την αισθανόμαστε. Αλλά τι ακριβώς είναι;\nΥπάρχει επίσης η δοξασία, ότι η ψυχή του ανθρώπου δημιουργείται κατευθείαν από τον Θεό. Όσοι υποστηρίζουν την άποψη αυτή , προσπαθούν να την στηρίξουν σε κάποια ρητά της Αγίας Γραφής, όπως στον Εκκλησιαστή ΙΒ’ 7 και στον Ησαΐα ΜΒ’ 5, όπου εάν τα απομονώσει κανείς από το σύνολο της Γραφής, και τα αλλοιώσει, φαίνεται ότι δήθεν ο Θεός δημιούργησε για τον κάθε άνθρωπο χωριστά το πνεύμα. Αλλά αυτό είναι προφανώς λάθος, διότι αν ο Θεός δημιούργησε την κάθε ψυχή, τότε δεν εξηγείται το προπατορικό αμάρτημα, που είναι κυρίως ψυχικό, και όχι σωματικό μειονέκτημα. Τι θα ισχυριστούμε λοιπόν; Ότι ο ίδιος ο Θεός το βάζει το αμάρτημα μέσα σε κάθε ψυχή; Αλλά μια τέτοια σκέψη είναι βλάσφημη, γιατί παρουσιάζει τον Θεό δημιουργό και χορηγό στη συνέχεια της προπατορικής αμαρτίας. Αλλά ο Θεός δεν κάνει αρρωστημένες και αμαρτωλές ψυχές.\nΠρος υποστήριξη της θεωρίας αυτής, φέρνουν τα λόγια που είπε ο Αδάμ, όταν απέκτησε το πρώτο παιδί. “Εκτησάμην άνθρωπον δια Θεού”(Γεν. Δ’ 1). Απέκτησα άνθρωπο με τη βοήθεια του Θεού, με τη δύναμη του Θεού. Τα λόγια αυτά φανερώνουν ότι και ο Θεός συνεργεί στην εμφάνιση του ανθρώπου, γι’ αυτό και οι γονείς στο σημείο αυτό, λαμβάνουν τον υψηλό τίτλο “συνδημιουργοί του Θεού”!\nΠαρ’ όλες όμως τις θεωρίες που υπάρχουν επάνω στο σπουδαίο αυτό θέμα, η ψυχή του ανθρώπου παραμένει ένα μεγάλο μυστήριο. Εκείνο όμως που γνωρίζουμε είναι, ότι ο κάθε ένας έχει την δική του αιώνια και αθάνατη ψυχή. Αυτή ακριβώς η ψυχή δίνει την απεριόριστη αξία στον άνθρωπο, και αυτή η πραγματικότητα πρέπει να κάνει τον καθέναν να γίνεται τόσο προσεκτικός, ώστε να μην υποδουλωθεί στην ύλη. Να μη καταντήσει υλόφρων και θυσιάζει το ανώτερο που είναι η ψυχή στο κατώτερο, στο σώμα.\nΚαι για να γίνει αυτό περισσότερο κατανοητό απ’ όλους μας, οι Πατέρες της Εκκλησία, μας εξηγούν τον λόγο αυτό του Κυρίου μας με το εξής παράδειγμα.\nΚαι μετά απ’ όλα αυτά είναι δυνατόν να παραμελούμε το είναι μας, την ουσία της υπάρξεως, την ψυχή μας; Είναι δυνατόν να αδικούμε την ψυχή μας και να την μολύνουμε με τις αμαρτίες;\nΑλλ’ ας κλείσουμε προσφέροντας τον λόγο στον “λευκό κύκνο” της Εκκλησίας μας, στον Άγιο Γρηγόριο τον Θεολόγο, τον Άγιο και ποιητή, ο οποίος μέσα από τους περίτεχνους και μοναδικούς του στίχους, και θα μας ανεβάσει μαζί του στις υψηλές κορυφές της αποκαλυπτικής αλήθειας και του πνευματικού περί της ψυχής μας δέους.\n“Ψυχή δ’ εστίν άημα Θεού, και μίξις ανέτλη\nαλλ’ έμπης θείη τε και άφθιτος. Ου γαρ έοικεν\nεί και μην θνητήν τε βιήσατο θείνσας αμαρτίας…\n…τοίη πρωτογένοιο νέσπορος ήλυθε άτη\nδειλοίσιν μερόπεσσιν, όθεν στάχυς εβλάστησε…”\nΣωστό δε μοιάζει νάναι απρέπεια του μεγάλου Θεού να φθείρουν την εικόνα όμοια τα φίδια τα συρτά κι οι άνθρωποι οι δίχως σκέψη κι ας πάσχισε τ’ αμάρτημα θνητή να τήνε κάμη…\n… Νιόσπαρτη τέτοια συμφορά στους δόλιους πέφτει ανθρώπους απ’ τον πρωτόπλαστο και να, φύτρωσε εδώ το αστάχυ. Αμήν.


Διαθέσιμα τ΄αποτελέσματα από τις έρευνες στο Ιόνιο • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΗ PGS έχει συλλέξει δισδιάστατα σεισμικά δεδομένα στη θαλάσσια περιοχή της δυτικής Ελλάδας και νότια της Κρήτης για λογαριασμό του ΥΠΕΚΑ και τα πρώτα ενδεικτικά αποτελέσματα (fast track) θα είναι πλέον διαθέσιμα. Τα δεδομένα αυτά, που περιλαμβάνουν επίσης, δεδομένα μαγνητικών και βαρυτικών καταγραφών, είναι διαθέσιμα από την ομάδα multiclient της PGS, στο ηλεκτρονικό ταχυδρομείο meinfo@pgs.com. Στόχοι του ερευνητικού προγράμματος είναι η βελτίωση της κατανόησης της γεωλογικής δομή και των λεκανών απόθεσης ιζημάτων, καθώς και ο προσδιορισμός των πετρελαϊκών συστημάτων πριν την εκκίνηση του γύρου αδειοδοτήσεων, που προγραμματίζεται για τα μέσα του 2014.\nΟ χάρτης της PGS με τις γραμμές σεισμικών ερευνών σε Ιόνιο και νότια της Κρήτης.\nΣημειώνεται ότι το κέντρο βάρους του προγράμματος της PGS, επικεντρώνεται κυρίως σε τρεις περιοχές:\n-Η βόρεια περιοχή περιλαμβάνει κάνναβο (νοητό πλέγμα από ευθύγραμμα τμήματα) 10×10 χιλιόμετρα γραμμών στο Ιόνιο Πέλαγος, πάνω στην Πριαπούλια Ζώνη (Pre-Apulian zone). Η ζώνη αυτή αποτελεί επέκταση της ανθρακικής πλατφόρμας της νοτίου Αδριατικής, με ανθρακικά πετρώματα του ανώτερου Κρητιδικού έως Ηωκαίνου, που καλύπτονται από παχύ κάλυμμα λεπτομερών ιζημάτων του Ολιγοκαίνου και κλαστικά ιζήματα του Μειο-Πλειοκένου. Το σύστημα αυτό, έχει ανάλογα στους παραγωγικούς ταμιευτήρες διηρρηγμένων ανθρακικών πετρωμάτων της κεντρικής Αδριατικής, στην γειτονική Ιταλία και Αλβανία.\n-Στα νότια, υπάρχει ένας αραιότερος κάνναβος γραμμών γύρω από το κοίτασμα του Κατακόλου. Η περιοχή αυτή ανήκει στην Ιόνιο ζώνη και έχει αναλογίες με χερσαίες παραγωγικές περιοχές στην Αλβανία. Η απεικόνιση των πετρωμάτων θα επικεντρωθεί στα Ηωκαινικά και Κρητιδικά ανάλογα για το Κατάκολο και στους Τριαδικούς εβαπορίτες, οι οποίοι παρουσιάζουν δυναμικό με εναλλαγές αλίτη, γύψου και ανυδρίτη, με δολομίτες και στρώματα σχιστολίθων πλούσιων σε οργανικά.\n-Νοτίως της Κρήτης, ο κάναβος των γραμμών θα καταδείξει, μεταξύ άλλων, το πρίσμα προσαύξησης του Νεογενούς στη Μεσογειακή ράχη, όπως και την έκταση, το πάχος και τη συνέχεια του καλύμματος των εβαποριτών του Μεσσηνίου.\nΣε δηλώσεις του ο υπουργός Περιβάλλοντος, Γ. Μανιάτης ανέφερε ότι μέσα στο 2014 θα υλοποιηθεί ο πρώτος μεγάλος γύρος παραχωρήσεων, τονίζοντας ότι η Ελλάδα, σε συνδυασμό με την επιλογή του αγωγού TAP, αποκτά διακριτή θέση στο ενεργειακό γίγνεσθαι της νοτιοανατολικής Μεσογείου.


Τουριστικές ροές σε υψηλά επίπεδα | Insider\nΒLOGS 07-01-2019 | 07:00\nΝα σταθεροποιηθούν οι τουριστικές ροές σε υψηλά επίπεδα\nΕνώ οι τουριστικές αφίξεις στα νησιά μας ξεπέρασαν και κατά τη φετινή τουριστική περίοδο κάθε προηγούμενο ρεκόρ, υπάρχει έντονη συζήτηση για την πορεία των εσόδων της τοπικής αγοράς. Αυτή τη φορά βέβαια, εκείνοι που δυσανασχετούν είναι λιγότεροι απ’ ότι στο παρελθόν αφού ένα μεγάλο κομμάτι της αγοράς αναγνωρίζει και περιγράφει δημόσια την θετική του πορεία.\nΚοινώς, αν δεν επαινέσουμε το σπίτι μας, θα πέσει να μας πλακώσει! Αντιθέτως κάποιοι δείχνουν μεγάλη επιμονή στον αρνητικό σχολιασμό μέσω του τύπου, ή με αναρτήσεις στα μέσα κοινωνικής δικτύωσης και οπουδήποτε αλλού, χωρίς να λαμβάνουν υπόψη ότι όλα αυτά τα σχόλια ταξιδεύουν με ιλιγγιώδη ταχύτητα.\nΤα πράγματα είναι απλά. Δεν χρειάζεται να ξέρεις καλά μαθηματικά για να δεις πίσω από τα νούμερα. Δεν μιλάμε για δύσκολες εξισώσεις.\nΠάνω σε αυτή την κατεύθυνση δουλεύουμε αδιάκοπα, με τα μανίκια σηκωμένα, ακολουθώντας πάντα τις κυρίαρχες τάσεις τουριστικής προβολής και προώθησης. Προσπερνάμε τη μιζέρια και την κατήφεια.\nΒλέπουμε τη μεγάλη εικόνα και προχωράμε! Αν ο καθένας έκανε τη δουλειά του, χωρίς υποκρισία και χωρίς να στοχεύει στα μικροπολιτικά οφέλη, τότε θα γλιτώναμε πολύτιμο χρόνο.


Neil Peart – The man, the myth, the legend | Rockhard - Greece\n11 Ιανουαρίου, 2020 - 03:00\nΈχουν περάσει ελάχιστες ώρες από τη στιγμή που ανακοινώθηκε ο θάνατος του κορυφαίου ντράμερ Neil Peart. Ειλικρινά, δεν ξέρω πώς να αντιδράσω… Στην αρχή, σοκ! Μετά άρνηση, στη συνέχεια όμως προσπαθώ να γιορτάσω τη μνήμη του, βάζοντας μερικές από τις κορυφαίες στιγμές του με τους RUSH, που τόσο λατρεύω από την πρώτη φορά που τους άκουσα. Μπαίνει το ουίσκι στο ποτηράκι, ανοίγω Spotify και πολύ απλά και με χρονολογική σειρά, ξεδιπλώνω τις προσωπικές μου αναμνήσεις από τον Neil Peart. Τον ντράμερ των ντράμερ… Σ' ευχαριστώ για τη μουσική και τα συναισθήματα...\nΥ.Γ. Υπό φυσιολογικές συνθήκες, θα έπρεπε να μπει ολόκληρη η δισκογραφία του, αλλά είπα να φανώ εκλεκτικός…\n1. “Anthem” (Δίσκος: “Fly by night”)\nΟύτε κατά διάνοια δεν ανήκει στα αγαπημένα μου τραγούδια από τους RUSH. Είναι όμως το πρώτο τραγούδι που ακούστηκε ο Neil Peart κι αυτό αρκεί…\n2. “Fly by night” (Δίσκος: “Fly by night”)\nΕπιτέλους ένα τραγούδι που μπορεί να παίξει σε οποιοδήποτε μαγαζί και οποιαδήποτε ραδιοφωνική εκπομπή. Απλό, αλλά τόσο κολλητικό, περιγράφει το ταξίδι του Peart για να μπει επιτέλους στο συγκρότημα.\n3. “Bastille day” (Δίσκος: “Caress of steel”)\nΚι αυτό δεν είναι, από τα αγαπημένα μου, αλλά δεν θα ξεχάσω ποτέ την επίσκεψή μου στη Βαστίλη στο ταξίδι του μέλιτος και την ώρα που κατέβηκα από το τρένο, το μόνο που είχα στο μυαλό μου ήταν οι στίχοι:\n“But they're marching to Bastille Day\nThe king will kneel, and let his kingdom rise”\n4. “2112” (Δίσκος: “2112”)\nΚανονικά θα έπρεπε να μπουν όλα τα κομμάτια των RUSH που είναι 10+ λεπτά. Αλλά θα είναι άδικο για τα υπόλοιπα… Το “Overture” είναι μία από τις κορυφαίες στιγμές του Peart, ο οποίος όταν έπαιζε αυτά τα πράγματα, ο κόσμος αδυνατούσε να τα συλλάβει και δεν είναι τυχαίο ότι οι πωλήσεις του δίσκου ήταν μικρές όταν βγήκε και το γκρουπ σκέφτηκε να τα παρατήσει…\n5. “A passage to Bangkok” (Δίσκος: “2112”)\nΜόνο και μόνο που γύριζες την πλευρά του βινυλίου κι έπρεπε να βρεθεί κάτι να ισοσκελίσει το “2112”, το τραγούδι έχει δύσκολο έργο. Για κάποιον λόγο, αυτή η ασιατική μελωδία πριν το ρεφρέν, με έκανε να κολλήσω.\n6. “A farewell to kings” (Δίσκος: “A farewell to kings”)\nΤο πρώτο τραγούδι, από τον πρώτο δίσκο των RUSH που αγόρασα σε CD, όταν πια ήμουν σε ηλικία που μπορούσα να τους καταλάβω!!! Δεν είχα CD player στο σπίτι μου και πήγαινα στον αδερφικό μου φίλο, τον Γιάννη, το ακούγαμε και μέναμε με το στόμα ανοιχτό. Τραγική ειρωνεία; Μία μέρα πριν ανακοινωθεί ο θάνατος του Peart, πήγα στο μαγαζί που έβαζε μουσική κι ενώ έπαιζε το “Tom Sawyer”, εμείς ακούγαμε από το κινητό το “A farewell to kings” και θυμόμασταν πως κάναμε 30 χρόνια πριν στο δωμάτιό του…\n7. “Xanadu” (Δίσκος “A farewell to kings”)\nΤο πρώτο έπος των RUSH που ερωτεύτηκα, αφού συμπεριλαμβανόταν στο πρώτο άλμπουμ τους που αγόρασα… Enough said.\n8. “The trees” (Δίσκος: “Hemispheres”)\nΟ τίτλος και οι στίχοι μου τράβηξαν την προσοχή, επειδή ήταν περίεργοι. Το τραγούδι καθ’ αυτό όμως, είναι ΕΚΠΛΗΚΤΙΚΟ, με τον Peart να πειραματίζεται με διάφορα «τσουμπλέκια».\n9. “La villa strangiato” (Δίσκος: Hemispheres”)\nΤο συγκρότημα έχει δηλώσει πως επειδή ήθελε να ηχογραφήσει ζωντανά, χωρίς overdubs κι editing το συγκεκριμένο τραγούδι, το έπαιζε σερί για τέσσερα μερόνυχτα, μέχρι να βρει τη σωστή εκτέλεση που θα έμπαινε στο δίσκο. Hint: Ένα μέρος του, ανήκει σε jazz κομμάτι στα late 30’s (ψάξτε στο YouTube και θα το βρείτε, ανήκει στον Raymond Scott και ονομάζεται “Powerhouse”. Το έχετε ακούσει σίγουρα σε κάποια παλαιότερα καρτούν).\n10. “The spirit of radio” (Δίσκος: “Permanent waves”)\nΤόσα χρόνια ραδιόφωνο, αυτό το τραγούδι είναι κάτι σαν τον προσωπικό μου ύμνο. Ένα τραγούδι που κομμάτιασα αρκετές μπαγκέτες προσπαθώντας να το παίξω στο Guitar Hero στο Playstation, στα ντραμς. Από την εισαγωγή που κάνει το πρώτο ρολάρισμα, εγώ ήμουν off. Που πα ρε Καραμήτρο…\n11. “Natural science” (Δίσκος: Permanent waves”)\nΑν με ρωτήσετε πιο θεωρώ το πιο προοδευτικό τραγούδι των RUSH, κατευθείαν θα σας πω τούτο εδώ. Χρειάζεται κάτι περισσότερο;\n12. “Tom Sawyer” (Δίσκος: Moving pictures”)\nΤο πιο δημοφιλές τραγούδι τους, αλλά τα γεμίσματα που κάνει ο Peart τον κατέταξαν κατευθείαν στην κορυφή. Από τα πιο ευρηματικά ντραμς που έχουν παιχτεί ποτέ σε κομμάτι.\n13. “YYZ” (Δίσκος: Moving pictures”)\nΝα μην έχει αδερφάκι το “La villa strangiato”; Έκαναν τούτο εδώ, ίσως ακόμα πιο δύσκολο και πιο απαιτητικό στο παίξιμο, έγραψε ιστορία. Για το αρχείο σας, YYZ είναι τα αρχικά του αεροδρομίου του Toronto (όπως για παράδειγμα έκαναν πολλά χρόνια αργότερα οι FIREWIND σαφώς επηρεασμένοι από αυτό, που έβγαλαν το instrumental “SKG” από τα αρχικά του αεροδρομίου της Θεσσαλονίκης).\n14. “Subdivisions” (Δίσκος: “Signals”)\nΠρώτο τραγούδι στον δίσκο της πιο “new wave” περιόδου τους, με σακάκια, πλήκτρα και τα ρέστα. Ναι, έχετε ακούσει στη ζωή σας πολλά καλύτερα τραγούδια από το “Subdivisions”;\n15. “New world man” (Δίσκος: “Signals”)\nΑπό τα πιο κολλητικά τους τραγούδια. Εμπορικό, αλλά ποτέ δεν βγήκε από το κεφάλι μου.\n16. “Distant early warning” (Δίσκος: “Grace under pressure”)\nΚάθε φορά που θέλω να ακούσω RUSH, μετά από τόσα χρόνια λατρείας, η πρώτη επιλογή μου είναι το “Grace under pressure”. Θεωρώ ότι έχει τα καλύτερα ρεφρέν τους και ούτε ένα δευτερόλεπτο για χάσιμο. Χαρακτηριστικό όσων λέω, το “Distant early warning”.\n17. “Afterimage” (Δίσκος: “Grace under pressure”)\nΤραγούδι που ξεκινά με τους στίχους: “Suddenly, you were gone, From all the lives you left your mark upon” δεν μπορεί παρά να μπει στο μεταθανάτιο tribute στον Neil Peart…\n18. “Between the wheels” (Δίσκος: “Grace under pressure”)\nΤέλη δεκαετίας ’90 και κάνω συνέντευξη με τους αγαπημένους μου ENCHANT. Ο κιθαρίστας τους, Doug Ott, μετά την κυκλοφορία του “Break” κι ενώ μιλάμε για τους RUSH, που λέει ότι ο αγαπημένος του δίσκος είναι το “Grace…”. Απόρησα και του εξέφρασα και μου λέει: «Άκου το “Between the wheels” πάλι και το ξανασυζητάμε». Και το ξανάκουσα και το ξανάκουσα…\n19. “Manhattan project” (Δίσκος: “Power windows”)\nΚακό δεν τον λες αυτόν το δίσκο, όμως ήταν ο λιγότερο καλός μέχρι τότε. Το “Manhattan project”, πάντα που έβγαζε μια γλυκύτητα. Το άκουγα κι ένιωθα μια ψυχική ευχαρίστηση…\n20. “Mystic rhythms” (Δίσκος: “Power windows”)\nΈνα τραγούδι που σε πολλές περιοδείες ήταν το σημείο που ακολουθούσε το drum solo του Θεού. Δεν θα μπορούσε να λείπει από τη λίστα μου.\n21. “Force ten” (Δίσκος: “Hold your fire”)\nΉταν ο πρώτος δίσκος RUSH που άκουσα real time. Επηρεασμένος από τις κακές κριτικές που είχε λάβει, δεν μπορούσα να κατανοήσω τον prog χαρακτήρα του, καθώς εκείνη την εποχή, πολύ πιτσιρικάς ων, έβραζε το αίμα και τον θεωρούσα πολύ pop για τα γούστα μου. Στην πορεία, τον εκτίμησα πολύ περισσότερο. Ακόμα θυμάμαι τον Αντρέα Στασινόπουλο από το Metal Invader, όταν είχε δημοσιευθεί ένα αφιέρωμα στους RUSH, που έφτανε μέχρι πριν από εκείνο το άλμπουμ, λέγοντας ότι «από εκεί και πέρα, οι RUSH έπαιζαν pop και δεν χρειάζεται να ασχοληθεί κανείς μαζί τους». Από την ντροπή του που του «ξέφυγε» και δημοσιεύτηκε κάτι τέτοιο, το δισέλιδο εκείνο, το είχε κολλήσει με τσίχλα για να μην το διαβάσει ποτέ!!!\n22. “Superconductor” (Δίσκος: “Presto”)\nΕντάξει, δεν έβγαλαν και λαγούς από τα καπέλα τους οι RUSH στο “Presto”, επέστρεψαν όμως οι κιθάρες και λιγόστεψαν τα πλήκτρα. Αυτό το γεγονός από μόνο του, δεν τον κάνει καλύτερο από το προηγούμενο, αλλά το “Superconductor” κρατά την pop αισθητική και την συνδυάζει με τις rock κιθάρες.\n23. “Roll the bones” (Δίσκος: “Roll the bones”)\nΜόνο και μόνο για το απίστευτο μπάσο και τη μοναδική “rap” στιγμή στην ιστορία του γκρουπ, έχει θέση στη λίστα μου. Μόνο αυτοί θα τολμούσαν το 1991 να κάνουν κάτι παρόμοιο (άντε και οι ANTHRAX!).\n24. “Animate” (Δίσκος: “Counterparts”)\nΑνοίγεις το MTV. Βλέπεις το video clip του “Stick it out”. Το επόμενο πρωί αγοράζεις το βινύλιο του “Counterparts”. Το βάζεις. Ακούς αυτό το κομμάτι πρώτο απ’ όλα. Κάποιος μου κάνει πλάκα.\n25. “Nobody’s hero” (Δίσκος: “Counterparts”)\nΠέρα του ότι λατρεύω τις μελωδίες αυτού του κομματιού, στιχουργικά αγγίζει ένα θέμα που τώρα θα το είχαν κάνει σημαία οι φεμινιστές της γης. Μόνο που το είχε κάνει ο Peart σχεδόν 30 χρόνια πίσω κι αυτό έχει την σημασία του, αφού μιλά για έναν ομοφυλόφιλο φίλο του και το πώς τον έκανε να μην είναι ομοφοβικός.\n26. “Leave that thing alone” (Δίσκος: “Counterparts”)\nΕίχε, λέει, προταθεί για Grammy στην κατηγορία “Best rock instrumental performance”. Ε, και; Για πολλά χρόνια αποτελούσε την εισαγωγή μου στις ραδιοφωνικές εκπομπές, οπότε καταλαβαίνετε τι σημαίνει για μένα…\n27. “Virtuality” (Δίσκος: “Test for echo”)\nΠίστευα ότι με τον δίσκο αυτόν, θα έκανα την πρώτη μου κριτική RUSH σε περιοδικό. Έπρεπε να περιμένω λίγο ακόμα. Στα χνάρια του “Counterparts”, ένα εξαιρετικό τραγούδι.\n28. “Freewill” (Δίσκος: “Different stages”)\nΥπόσχομαι ότι δεν θα βάλω άλλο τραγούδι από live δίσκο των RUSH. Έλα μου όμως που έφτασε η στιγμή με το live άλμπουμ αυτό, να γράψω για την παρέα του Neil Peart για πρώτη φορά σε περιοδικό!!! To “Freewill”, μπαίνει ενδεικτικά, επειδή δεν το είχα βάλει προηγουμένως!\n29. “Ghost rider” (Δίσκος: “Vapor trails”)\n2002 και υπηρετούσα (κομματάκι μαντράχαλος) στον Ελληνικό Στρατό. Πριν από ένα από τα ταξίδια μου με ΚΤΕΛ προς τη Λαμία, έρχεται ο ταχυδρόμος και μου φέρνει το “Vapor trails”. Το discman (ναι ρε σεις, είμαι παππούδι, τι να κάνουμε) μου, το σιχάθηκε κυριολεκτικά αυτό το άλμπουμ.\n30. “O batterista” (Δίσκος: “Rush in Rio”)\nΣυγνώμη για την παρασπονδία, αλλά δεν μπορούσα να παραλείψω το πρώτο DVD μου από τους RUSH και το σόλο τυμπάνων του Neil, που το είδα εκατοντάδες φορές…\n31. “Red barchetta” (Δίσκος: “R30”)\nΠαρασπονδία #2. Συγνώμη και πάλι, αλλά δεν μπορώ να αφήσω απ’ έξω έναν δίσκο, που στο πρώτο τεύχος μου ως εκδότης εντύπου, έκανα τους RUSH εξώφυλλο!\n32. “Far cry” (Δίσκος: “Snakes and arrows”)\nΦοβερό τραγούδι, από έναν δίσκο που εκείνη τη χρονιά που βγήκε, το 2007, είχε ψηφιστεί από τους συντάκτες του Rock Hard «Δίσκος της χρονιάς», με χαρακτηριστική άνεση.\n33. “The garden” (Δίσκος: “Clockwork angels”)\nΤο τελευταίο στούντιο κομμάτι που βρίσκεται σε δίσκο που ηχογράφησε με τους RUSH ο Neil Peart. Το κομμάτι που συνηθίζω να βάζω κλείνοντας τα μαγαζιά στα οποία κάνω dj set. Δεν νομίζω ότι υπάρχει πιο ταιριαστό κομμάτι να κλείσει τούτο το μουσικό αφιέρωμα στη ζωή του Neil Peart, ενός από τους σημαντικότερους ντράμερ όλων των εποχών.


Η κοπέλα που έπεσε θύμα βιασμού, βρήκε το θάρρος και τη δύναμη να μιλήσει, για να μοιραστεί την αλήθεια (της).\nH 24χρονη Γεωργία, η οποία κατήγγειλε ότι έπεσε θύμα βιασμού σε ξενοδοχείο της Θεσσαλονίκης, βρήκε το θάρρος και το κουράγιο να αποκαλύψει το ονοματεπώνυμό της και το πρόσωπό της σε συνέντευξη που παραχώρησε στον δημοσιογράφο Μάκη Τριανταφυλλόπουλο στον οποίο περιέγραψε τα όσα φρικτά έζησε εκείνο το βράδυ.\nΗ νεαρή αναφέρθηκε ονομαστικά στο άτομο που την προσκάλεσε αρχικά στο πάρτι -τον Μάνο- με το οποίο γνωρίζεται τα τελευταία δύο-τρία χρόνια, αρχικά ως πελάτισσα σε καφέ-μπαρ της Θεσσαλονίκης που σύχναζε και στη συνέχεια ως φίλη. «Με τον συγκεκριμένο άνθρωπο δεν είχαμε βγει ποτέ, αλλά τον εμπιστευόμουν λόγω της καφετέριας, μας πρόσεχε, μας συμπεριφερόταν σωστά και θεώρησα ότι μπορούσαμε να είμαστε και φίλοι», τόνισε χαρακτηριστικά.\nΥπενθυμίζεται ότι ο άνδρας αυτός είναι το ίδιο άτομο που εδώ και μέρες υποστηρίζει πως του είχαν αποσπάσει με τη βία το κινητό του τηλέφωνο και έγραψαν το επίμαχο story στον δικό του λογαριασμό στο instagram όπου γίνεται σαφώς λόγος για κακοποίηση, ψυχική και σωματική μιας γυναίκας στο επίμαχο πάρτι.\n«Πάρε μια φίλη σου να έρθεις» φέρεται να της είπε ο φίλος, όπως αποκάλυψε η 24χρονη και δήλωσε πως στο παρελθόν είχε προσκληθεί και σε άλλα πάρτι, ωστόσο δεν είχε παρατηρήσει ποτέ κάτι περίεργο. Εκείνο το βράδυ στο πάρτι έφτασε μαζί με μια 17χρονη φίλη της, χωρίς να γνωρίζει κάποιο από τα 15-17 άτομα που ήταν καλεσμένοι, στην πλειοψηφία τους κοπέλες.\n«Δεν συστηθήκαμε με κανέναν, δεν γνώριζα κάποιον εκτός από τον Μάνο (το άτομο που την κάλεσε) και ένα ακόμη παιδί. Ήμασταν μόνες μας, σε μία γωνιά τρία κορίτσια και αποφασίσαμε να απέχουμε από όλο αυτό. Ήταν φανερό ότι δεν ήμασταν ευχαριστημένες με το πάρτι και είπαμε θα καθίσουμε περίπου μισή - μία ώρα να πiούμε ένα ποτό να φύγουμε».\nΌταν έφτασαν, ήπιε δύο ποτήρια σαμπάνια και στη συνέχεια τής πρόσφεραν ένα ποτό βότκα με redbull. Σύντομα άρχισε να αισθάνεται αδιαθεσία και ένιωσε «να χάνει τη γη κάτω από τα πόδια της». Η φίλη της πρότεινε να αποχωρήσουν όμως λόγω της κατάστασής της δεν μπορούσε να βρει το αυτοκίνητό της. Τότε αποφάσισε να κλείσει δωμάτιο στο ξενοδοχείο για να μην οδηγήσει, όμως δεν θυμάται τον αριθμό του γιατί το μόνο που την ενδιέφερε, ήταν «να ξαπλώσει καθώς χανόταν η συνείδησή της».\nΠηγαίνοντας στο δωμάτιο ο φίλος της τηλεφώνησε και του είπε ότι δεν αισθάνεται καλά και πως θα κοιμόταν στο ξενοδοχείο. Μετά από αυτό το τηλεφώνημα δέχθηκε ακόμα μία κλήση. Όπως ανακάλυψε την επόμενη ημέρα και ύστερα από την καταγγελία της στην Αστυνομία, έμαθε ότι η κλήση έγινε «από τον βιαστή της, από το άτομο που παραδέχθηκε την πράξη του, έναν από τους πολλούς».\nΣύμφωνα με την ίδια, καθώς πήγαινε στο δωμάτιο τρία άτομα στον διάδρομο της είπαν να πάει στο δωμάτιό τους και στη συνέχεια την οδήγησαν στη σουίτα τους δίχως τη θέλησή της. Η μαρτυρία της 24χρονης συγκλονίζει: θυμάται ότι στο δωμάτιο ήταν με δύο άτομα. Η ίδια λέει πως έχει εικόνα από το ένα από αυτά, που ήταν από πάνω της και ξεκούμπωνε το παντελόνι του. Όταν ξύπνησε περίπου στις 11 παρά το πρωί ήταν γυμνή σε ένα ξένο δωμάτιο.\nΌπως περιγράφει, δεν είχε ακόμα συνειδητοποιήσει ότι βρίσκεται σε διαφορετικό δωμάτιο από αυτό που είχε η ίδια κλείσει. «Έτσι όπως σηκώθηκα βλέπω κάτω το εσώρουχό μου. Δεν μπορούσα να το πιστέψω αυτό, ότι βλέπω κάτι που δεν θυμάμαι να το έβγαλα. Ήμουν αδιάθετη, δεν καταλάβαινα γιατί έλειπε το εσώρουχό μου. Καθώς γυρνώ στο δωμάτιο βλέπω αντρικά ρούχα, κάλτσες, μία βαλίτσα, βλέπω κάτι χάπια. Αντρικά πράγματα και ένα δωμάτιο τεράστιο, μία σουίτα. Δεν υπήρχε κανένας λόγος να είμαι εγώ σε ένα τέτοιο δωμάτιο γιατί δεν το επέλεξα».\n«Η διαδικασία καθυστέρησε»\nΤο πρώτο που έκανε ήταν να καλέσει τον εργοδότη της για να την βοηθήσει. Η επόμενη κίνηση ήταν να κατευθυνθεί στο Τμήμα Ασφαλείας Λευκού Πύργου όπου κατήγγειλε όσα συνέβησαν.\nΗ νέα γυναίκα αφήνει αιχμές και για την διαδικασία. Καταγγέλλει πως βρήκε διεγερτικά χάπια για τον άνδρα. Το βράδυ της ίδιας ημέρας που απευθύνθηκε στην ΕΛ.ΑΣ έγιναν τοξικολογικές. Είχε, όπως λέει εμφανείς μελανιές στο σώμα της, που δεν της είχε πριν το πάρτι. Η ιατροδικαστική εξέταση όμως έγινε τρεις ημέρες αργότερα. Η αστυνομία την παρέπεμψε αμέσως σε ιατροδικαστή, αλλά όπως περιγράφει, η διαδικασία καθυστέρησε τρεις ημέρες. Σε αυτές τις ημέρες αναγκάστηκε να μην πλυθεί. «Αυτό με είχε τρελάνει. Να μην μπορώ να ξεπλύνω».\nΈκκληση στις άλλες κοπέλες που ήταν στο πάρτι\nΗ ίδια απευθύνει έκκληση σε όσες γυναίκες ήταν στο πάρτι να μιλήσουν. Όποια κοπέλα ήταν εκεί να μιλήσει, «να πει ότι ο Μάνος ήταν στο πάρτι γιατί ισχυρίζεται ότι δεν ήταν. Να πει ότι ήταν καλεσμένες από αυτόν τον άνθρωπο, γιατί έχω μάθει ότι όσες κοπέλες πηγαίνουν στα πάρτι της καλεί ο συγκεκριμένος και η ομάδα αυτή. Γιατί είναι μια ομάδα».\n«Θεωρώ ότι υπάρχει μία ομάδα που προσπαθεί να εκμεταλλεύεται ή να οδηγεί κορίτσια ευάλωτα είτε κορίτσια που θέλουν να βγουν, χωρίς αυτό να σημαίνει ότι θέλουν κάτι άλλο, και της οδηγεί σε αυτή την κατάσταση».\nΤα δύσκολα βιώματα\nΗ Γεωργία μίλησε όμως και για την οικογένεια της και τα δύσκολα βιώματά της καθώς παραδέχθηκε ότι έχασε τους δύο γονείς και τον αγαπημένο της μέσα με πολύ μικρό χρονικό διάστημα. «Η ζωή μου όλα τα χρόνια κυλούσε ομαλά με την οικογένειά μου. Ξαφνικά ανακαλύψαμε ότι το αγόρι με το οποίο είχα σχέση για πεντέμισι χρόνια είχε την ανίατη ασθένεια, την οποία και παλέψαμε μαζί. Η μητέρα μου είχε μια χρόνια πάθηση με την καρδιά της και πάλευε για τη ζωή της, χωρίς να το δείχνει για να μην μας στεναχωρεί και τελικά τη χάσαμε αιφνίδια. τον πατέρα μου τον έχασα ξαφνικά από ένα τροχαίο. Προσπάθησα να το ξεπεράσω, να σταθώ δυνατή, να συνεχίσω τη ζωή μου. Ύστερα από έναν χρόνο κατέληξε δυστυχώς και το αγόρι μου, με τον οποίο προσπαθήσαμε πάρα πολύ και ήταν και αυτό κάτι τρανταχτό για τη ζωή μου. Έπειτα από 40 μέρες έχασα και τη μητέρα μου», κατέληξε.


14 Φεβρουαρίου: Για δεσμευμένους, μόνους, κυνικούς και αδιάφορους – Νάγια Ναούμ\n14 Φεβρουαρίου, ημέρα του Αγίου Βαλεντίνου, η μέρα που ίσως αναπαράγει, περισσότερο από κάθε άλλη μέρα, την μεγαλύτερη συναισθηματική ετερογένεια. Η Μαρία είναι σε σχέση και σήμερα νοιώθει χαρά, ενώ ο Δημήτρης που είναι μόνος, αισθάνεται πιο έντονα την μοναξιά του. Ο Νίκος εκδηλώνει ιδιαίτερο κυνισμό ενώ η Άννα παραμένει παντελώς αδιάφορη.\nΑς δούμε τη ψυχολογία καθενός από αυτούς. Η Μαρία είναι σε σχέση. Δίνει ιδιαίτερη έμφαση στη μέρα του Αγίου Βαλεντίνου και αυτό της προξενεί χαρά, αλλά παράλληλα και κάποιο άγχος.. Θα θυμηθεί άραγε τη μέρα αυτή ο σύντροφος της? Η Μαρία έχει στο μυαλό της τη μέρα του Αγίου Βαλεντίνου, ως τη μέρα απόδειξης και «επίδειξης» της αγάπης του συντρόφου της και έτσι εναποθέτει υψηλές προσδοκίες σε αυτόν. Τα μέσα μαζικής ενημέρωσης δεν βοηθούν σε αυτό, αφού κάνουν «υπερωρίες» στην πλύση εγκεφάλου, γεμίζοντας τον με καρδούλες, σοκολάτες και εκδηλώσεις αγάπης. Δίκαια, λοιπόν, απογοητεύεται όταν ο σύντροφός της αγνοεί τη σημερινή μέρα. Σίγουρα, η Μαρία δεν περίμενε να περάσει έτσι τη «μέρα των ερωτευμένων».\nΓια όσους λοιπόν είναι σε σχέση, η μέρα αυτή μπορεί να αξιοποιηθεί είτε θετικά, είτε να αναδείξει προβληματικές πτυχές στην οπτική γωνία των συντρόφων. Θετικά θα μπορούσε να αξιοποιηθεί αν το ζευγάρι επικοινωνήσει ανοικτά για το τί προσδοκά για τη μέρα αυτή και να συμφωνήσουν από κοινού ένα «σχέδιο δράσης». Θετικό επίσης θα ήταν να δουν τη μέρα αυτή ως ευκαιρία να ενισχύσουν τη σχέση τους με μια απλή χειρονομία αγάπης. Αρνητικό αντίκτυπο στη σχέση θα είχε το να εναποθέσουν υψηλές προσδοκίες στον άλλο, αγνοώντας επιδεικτικά τη συνολική εικόνα της σχέσης. Ας μην υποτιμούμε και το γεγονός, ότι πολλοί θα περάσουν μια «υπέροχη» μέρα, όμως τις υπόλοιπες μέρες η σχέση τους πάσχει.\nΟ Δημήτρης είναι εδώ και δύο χρόνια μόνος. Ενώ θέλει να συναντήσει την ιδανική σύντροφο αυτό δεν κατέστη ακόμα δυνατό. Σήμερα αισθάνεται λύπη και ιδιαίτερη μοναξιά, αφού η μέρα «των ερωτευμένων» του θυμίζει την μοναξιά– «αποτυχία» του, όπως ο ίδιος το εκλαμβάνει. Ίσως να είσαι και εσύ σαν τον Δημήτρη. Γιατί όμως πρέπει πάντα «το γρασίδι να είναι πιο πράσινο στην άλλη μεριά του φράχτη;» Γιατί απλά ο Δημήτρης (και ο όποιος Δημήτρης), να μην αποδεχτεί απλά την προσωρινή αυτή κατάσταση του, σαν απλά μια διαφορετική κατάσταση;\nΓια όσους λοιπόν είναι μόνοι, και πάλι η ημέρα αυτή θα μπορούσε είτε να αξιοποιηθεί με τον καλύτερο δυνατό τρόπο, είτε να αντιμετωπιστεί με μεμψιμοιρία. Θετικά θα μπορούσε να αξιοποιηθεί ενισχύοντας την πιο σημαντική σχέση που έχουν, την σχέση με τον εαυτό τους. Επίσης θετικά θα μπορούσε να αξιοποιηθεί διοργανώνοντας αγαπημένες δραστηριότητες, είτε ατομικά είτε με φίλους. Αρνητικός τρόπος αντιμετώπισης είναι σίγουρα η αυτολύπηση για μια κατάσταση, την οποία, αν δούμε αντικειμενικά, περικλείει και πλεονεκτήματα, όπως άλλωστε, και το να είναι κανείς σε σχέση.\nΆλλοι πάλι, όπως ο Νίκος, είναι ιδιαίτερα κυνικοί σήμερα ιδιαίτερα λόγω της εμπορικοποίησης και του «υπερ-καταναλωτισμού της αγάπης». Ίσως να έχουν και δίκαιο, ίσως και όχι, όμως αντί να γεμίζουν με αρνητικά συναισθήματα, καλό είναι να θυμούνται ότι έχουν την επιλογή, αντί να αντιδρούν, απλά να μην συμμετάσχουν στο «πανδαιμόνιο» του Αγίου Βαλεντίνου.\nΗ ‘Άννα σήμερα είναι παντελώς αδιάφορη. Επιλέγει να είναι κάθε μέρα ερωτευμένη- με την ίδια την ζωή. Για την Άννα αυτή είναι μια μέρα όπως ακριβώς όλες οι άλλες. Η ίδια επιλέγει πώς θέλει να ζήσει τη κάθε της μέρα και την κάθε της στιγμή, χωρίς να της το καθορίζουν κατεστημένα και κοινωνικά στερεότυπα. Η Άννα, αν και είναι σε σχέση, επιλέγει καθημερινά να εκφράζει ανοικτά την αγάπη της προς τον σύντροφο της, χωρίς να χρειάζεται «ειδική» μέρα για να της το ορίσει.\nΌποιος και αν είσαι, η Μαρία, ο Δημήτρης, ο Νίκος ή η Άννα, χρησιμοποίησε την ημέρα του Αγίου Βαλεντίνου για να μάθεις καλύτερα τον εαυτό σου και τις συναισθηματικές σου αντιδράσεις. Και είμαι σίγουρη ότι θα «επιβιώσεις» αυτή την μέρα με τον καλύτερο δυνατό τρόπο. Άλλωστε, τα πάντα είναι θέμα επιλογής.


STIGMA Νο. 17 – Άνοιξη 2020 - ΑΘΛΕΠΟΛΙΣ\nHome » Blog » STIGMA Νο. 17 – Άνοιξη 2020\nΔεν χωράει αμφιβολία ότι το φετινό Πάσχα ήταν πολύ διαφορετικό από όσα έχουμε ζήσει μέχρι τώρα. Και αυτό διότι εφαρμόστηκαν πρωτόγνωρα μέτρα περιορισμού της ελεύθερης κίνησης πολιτών που παρέπεμπαν σε άλλες, σκοτεινές εποχές. Εξίσου πρωτόγνωρη όμως ήταν και η τήρηση των μέτρων από τη συντριπτική πλειοψηφία των πολιτών, παρόλες τις θεωρίες συνομωσίας και τις δεύτερες σκέψεις που μοιραία έμπαιναν στο μυαλό των περισσότερων. Βέβαια, καθοριστικό ρόλο επιτέλεσαν και τα ΜΜΕ, που διαμόρφωναν το κλίμα με μοναδικό τρόπο!\nΗ πανδημία του κοροναϊού ήρθε να δώσει αξία –ή μάλλον να αναδείξει την αξία– των μικρών καθημερινών ελευθεριών που θεωρούσαμε δεδομένες, μέχρι που τις χάσαμε. Μια βόλτα στο πάρκο, ένας περίπατος, ένα κολύμπι στη θάλασσα, ένα πικ-νικ στο δάσος.\nΔεν έλειψαν βέβαια και οι υπερβολές. Υπερβολές από πολίτες που δεν ήθελαν να χαλάσουν καμία από τις συνήθειές τους. Υπερβολές από πολίτες που ήθελαν να κάνουν τον περίπατό τους μαζί με άλλους χίλιους. Υπερβολές από πιστούς που θεώρησαν ότι η πίστη εκδηλώνεται μόνο σε ναούς με άλλους χίλιους μαζί. Υπερβολές από ψήστες που δεν άντεχαν χωρίς οβελίες χωρίς χίλιους καλεσμένους και κλαρίνα στο διαπασών…\nΗ παγκόσμια έκταση του γεγονότος όμως, έδειξε και τη διαφορά που ο κάθε λαός, η κάθε εθνική κυβέρνηση αντέδρασε και συνεχίζει να αντιδρά, καθώς επίσης και στις προτεραιότητες που βάζει η κάθε μία από αυτές. Οι δύο πόλοι του διλήμματος είναι από τη μια πλευρά η οικονομία και από την άλλη οι ανθρώπινες ζωές ή ίσως το κόστος διατήρησης της ανθρώπινης ζωής. Από την ανοσία της αγέλης, το καθολικό lockdown μέχρι και την πορεία χαλάρωσης των μέτρων, πίσω από κάθε απόφαση κρύβεται το κόστος της και είναι αυτό που παίζει καθοριστικό ρόλο στη λήψη τους.\nΗ αξία της ποιότητας ζωής δεν αποτιμάται από καμία κυβέρνηση. Είναι άυλο μέγεθος, δεν τιτλοποιείται, δεν διαπραγματεύεται σε καμία αγορά, δεν κεφαλαιοποιείται. Και γι’ αυτό η διασφάλισή της αποτελεί αποκλειστικά δική μας ευθύνη.\nΑς ελπίσουμε το επόμενο Πάσχα να μας βρει όλους παρόντες και τα όσα ζήσαμε φέτος να αποτελούν απλώς μια ανάμνηση. Δυσάρεστη μεν, ανάμνηση δε…


Σε καραντίνα η Χριστίνα Αλεξοπούλου- Ήρθε σε επαφή με κρούσμα κορωνοΪου - Εφημερίδα Γνώμη Υπεύθυνη ενημέρωση\n21 Φεβρουαρίου 2021 13:35\nΣε καραντίνα μπαίνει η βουλευτής Αχαϊας Χριστίνα Αλεξοπούλου.\nΤην περασμένη Πέμπτη ήρθα σε επαφή με επιβεβαιωμένο κρούσμα #COVID. Μετά την ενημέρωση που είχα, η οικογένειά μου κι εγώ μένουμε σε καραντίνα, κάνοντας ταυτόχρονα τα απαραίτητα τεστ ανίχνευσης του ιού.\nΜέχρι σήμερα, εκτός από ένα που έχει βγει ασαφές, τα υπόλοιπα είναι αρνητικά.\nΘέλω να ευχαριστήσω θερμά τον επιστημονικό υπεύθυνο των μονάδων ελέγχου του #ΕΟΔΥ στην Περιφέρεια δυτικής Ελλάδας κ. Χαράλαμπο Μπακόπουλο.\nΚαθημερινά, μαζί με το επιτελείο του και τους συνεργάτες του, δίνουν κι αυτοί, όλες τους τις δυνάμεις για να καταφέρουμε να ξεπεράσουμε τις δύσκολες ημέρες της πανδημίας, που διανύουμε στην περιοχή μας.\nΝΔ για επίθεση σε Αλεξοπούλου: «Θρασύδειλοι τραμπούκοι» – «Δεν λογαριάζουν πράξεις αλληλεγγύης όπως η αιμοδοσία»


Κρέμα σώματος με απαλή υφή για βαθιά ενυδάτωση και μοναδικό δροσερό άρωμα με νότες από περγαμόντο, κέδρο και καρυκεύματα. Κρατά την επιδερμίδα βελούδινη, αναζωογονημένη και χαρίζει άρωμα με διάρκεια! Είναι ενισχυμένη με αμυγδαλέλαιο και λάδι καρύδας ώστε να θρέφει σε βάθος την επιδερμίδα αλλά και να απορροφάται γρήγορα. Προσφέρει αντιοξειδωτική προστασία και συμβάλλει στην τόνωση του δέρματος (100ml).\nΑμυγδαλέλαιο, λάδι καρύδας, ελαιόλαδο, βιταμίνη Ε, αγνό μελισσοκέρι, εκχύλισμα από βότανα, αρωματικό λάδι.


Κοροναϊός: Γιατί ο Παγκόσμιος Οργανισμός Υγείας είπε ΟΧΙ στον “κόκκινο συναγερμό” | blog καθημερινής ενημέρωσης\nΚοροναϊός: Γιατί ο Παγκόσμιος Οργανισμός Υγείας είπε ΟΧΙ στον “κόκκινο συναγερμό”\nΑυτή η απόφαση έχει δύο αναγνώσεις. Από τη μία υπάρχει η αισιοδοξία -η οποία στηρίζεται σε κάποια πρώτα δεδομένα- ότι ο ιός μετά την πρώτη έξαρση που εμφάνισε πριν από λίγες ημέρες παραμένει σε σταθερή διασπορά. Από την άλλη, όμως, υπάρχουν και σοβαρές επιφυλάξεις, καθώς η επιστημονική πληροφόρηση είναι ακόμη περιορισμένη και συγκεχυμένη. Γεγονός το οποίο δείχνει ότι η απόφαση αυτή, μπορεί να χρειαστεί να αλλάξει σε λίγες μέρες.\nΜιλώντας στο iatropedia.gr ο επιστημονικός σύμβουλος του Εθνικού Οργανισμού Δημόσιας Υγείας, κ. Σωτήρης Τσιόδρας, υποστηρίζει ότι ο ΠΟΥ έλαβε μια πολύ δύσκολη απόφαση: “Η εκτίμησή μου είναι ότι ήταν πολύ δύσκολη η απόφαση του Παγκόσμιου Οργανισμού Υγείας. Χρειάζονταν περισσότερα δεδομένα, που δεν τα είχαν. Παρ’ όλα αυτά φαίνεται μέχρι στιγμής ότι ο ιός είναι σταθερός κι ότι δεν υπάρχει νέα μετάλλαξη…”\nΔιαβάστε σε ποια επιστημονικά δεδομένα στηρίχθηκε η απόφαση του Παγκόσμιου Οργανισμού Υγείας, στο iatropedia.gr\nΔημοσιεύτηκε απο τον Αντώνης Παραράς στις 24,Ιανουάριος, 2020, 8:21 πμ. στις Κατηγορίες photos, ΔΙΕΘΝΗ, ΡΟΗ ΕΙΔΗΣΕΩΝ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


ELLIN LEON 2: -Μήπως πρέπει να ενισχυθεί η φοροδιαφυγή;\n-Μήπως πρέπει να ενισχυθεί η φοροδιαφυγή;\n-Στις χώρες του «υπαρκτού σοσιαλισμού» το συμβόλαιο που έδενε το κράτος με τους πληβείους ήταν: «Προσποιούμεθα ότι σας πληρώνουμε και εσείς προσποιείσθε ότι δουλεύετε».\nΣτην Ελλάδα, την τελευταία χώρα «υπαρκτού » στην Ευρώπη, η λογική είναι: «Προσποιούμεθα ότι σας παρέχουμε υπηρεσίες και εσείς προσποιείσθε ότι πληρώνετε φόρους».\nΚαι όσο το κράτος από την πλευρά του συνεχίζει να εκφράζει αυτή την λογική τόσο και οι πολίτες θα προσπαθούν να πράττουν το ίδιο.\nΕδώ λοιπόν θα πρέπει να αναζητηθεί το κλειδί της τεράστιας φοροδιαφυγής που παρατηρείται στην Ελλάδα και όχι σε διάφορες άλλες μεταφυσικές ερμηνείες του φαινομένου. Όμως δυστυχώς οι πολιτικοί δεν εννοούν να το κατανοήσουν.\nΑναγγέλλοντας τα πρόσφατα μέτρα ο πρωθυπουργός Γιώργος Παπανδρέου προσδιόρισε τον εχθρό: «Απέναντι μας» είπε «είναι όσοι πλούτισαν σε βάρος του Δημοσίου»-εννοώντας τους «φοροφυγάδες» .\nΜε αυτό τον τρόπο ο ΓΑΠ, ένας πολιτικός που έχει όλα τα... προσόντα να διαφοροποιηθεί από την περιβάλλουσα πολιτική αθλιότητα, κατέληξε να μιλάει την «ξύλινη γλώσσα» του πλέον οπισθοχωρημένου τμήματος του κόμματος του ταυτίζοντας τα δεινά της Ελλάδας με τους «φοροφυγάδες» (και τους» ξένους κερδοσκόπους»)\nΌμως προσδιορίζοντας έτσι τους «εχθρούς» ο πρωθυπουργός έδειξε ότι δεν κατανοεί το πραγματικό πρόβλημα.\nΌτι ο εχθρός είναι «το Δημόσιο που πλούτισε σε βάρος των εργαζομένων». Και όσο η κυβέρνηση δεν θέλει να αντιληφθεί ότι αυτό είναι το πραγματικό πρόβλημα , τόσο τα μέτρα που θα λαμβάνει θα παραμένουν αποσπασματικά, ταμειακά, υφεσιακά και εν κατακλείδι αναποτελεσματικά.\nΟ λόγος για τον οποίο υπάρχουν οι φόροι δεν είναι για να τιμωρούνται οι άνθρωποι επειδή η αγορά τους ευνόησε για τις υπηρεσίες, ιδέες, προϊόντα και καινοτομίες που προσφέρουν.\nΟι φόροι, αντίθετα με αυτά που πιστεύει η Αριστερά δεν είναι το τίμημα που πρέπει να καταβάλλει το άτομο για κάποιο προπατορικό αμάρτημα.\nΟ λόγος ύπαρξης των φόρων είναι για να χρηματοδοτούνται ορισμένα αγαθά τα οποία είτε δεν μπορούν να παράχθουν μέσα από τον μηχανισμό των εκούσιων συναλλαγών είτε κρίνεται ότι σε αυτά θα πρέπει να έχουν πρόσβαση όλοι οι πολίτες ανεξάρτητα της οικονομικής τους κατάστασης- αγαθά όπως η ασφάλεια, η δικαιοσύνη, η παιδεία και η υγεία.\nΜε άλλα λόγια οι πολίτες πληρώνουν φόρους και περιμένουν ως αντάλλαγμα δημόσια αγαθά και υπηρεσίες.\nΑπό την στιγμή που το επίπεδο των παρεχόμενων αγαθών/υπηρεσιών δεν αντιστοιχεί στους φόρους που καταβάλλουν έχουν κάθε ηθικό δικαίωμα(για να μην πω υποχρέωση) να προσπαθήσουν να σπάσουν το «συμβόλαιο» και να φοροδιαφύγουν.\nοι πολίτες πληρώνουν φόρους και περιμένουν ως αντάλλαγμα δημόσια αγαθά και υπηρεσίες. Από την στιγμή που το επίπεδο των παρεχόμενων αγαθών/υπηρεσιών δεν αντιστοιχεί στους φόρους που καταβάλλουν έχουν κάθε ηθικό δικαίωμα(για να μην πω υποχρέωση) να προσπαθήσουν να σπάσουν το «συμβόλαιο» και να φοροδιαφύγουν\nΌπως ακριβώς συμβαίνει και σήμερα στη χώρα μας.\nΣήμερα στην Ελλάδα μάλιστα οι πολίτες καλούνται επιπλέον να πληρώσουν για δημόσιες υπηρεσίες που υποτίθεται ότι έχουν ήδη πληρώσει μέσω των φόρων τους.\nΈνα τέτοια παράδειγμα είναι η παιδεία.\nΈχοντας πληρώσει τους φόρους ο πολίτης είναι υποχρεωμένος επί πλέον να πληρώνει για φροντιστήρια, ιδιαίτερα ,ξένες γλώσσες κλπ-επειδή ακριβώς το επίπεδο των παρεχόμενων υπηρεσιών είναι άθλιο.\nΈνα άλλο παράδειγμα είναι η ιατρική περίθαλψη.\nΑν δεν καταβάλλει «φακελάκι» στο γιατρό, αν δεν πληρώσει για «αποκλειστική» νοσοκόμα και αν δεν έχει όλο του το σόι να του παρέχει βασικές νοσοκομειακές υπηρεσίες , ο πολίτης μπορεί να είναι σίγουρος ότι η παραμονή του στο δημόσιο νοσοκομείο θα αποτελέσει την πιο αξιομνημόνευτη εμπειρία της ζωής του.\nΜε άλλα λόγια στους τομείς π.χ. της υγείας και της παιδείας το μόνο που παίρνει ως αντάλλαγμα ο πολίτης για τους φόρους που πληρώνει είναι ένα κρεβάτι και ένα θρανίο.\nΌλα τα άλλα τα πληρώνει επί πλέον από την τσέπη του.\nΓιατί λοιπόν να μην προσπαθήσει να φοροδιαφύγει;\nΠαρεμπιπτόντως το επιχείρημα ότι η φοροδιαφυγή-δηλαδή η στέρηση πόρων- οδηγεί στο χαμηλό επίπεδο δημοσίων υπηρεσιών δεν έχει βάση.\nΤα τελευταία 30 χρόνια λάβαμε από την Ευρώπη και δανειστήκαμε από τις αγορές πάνω από 450 δις ευρώ.\nΌπως έχουν δείξει άπειρες διεθνείς έρευνες π.χ. στην παιδεία το επίπεδο των υπηρεσιών δεν συνδέεται τόσο με τις δαπάνες όσο με την διάρθρωση κινήτρων/κυρώσεων που αντιμετωπίζουν οι εργαζόμενοι σε αυτό τον τομέα.\nΣτην περίπτωση της Ελλάδας η αύξηση των κρατικών εσόδων ιστορικά απλά συνεπάγεται περισσότερους πελατειακούς διορισμούς και περισσότερες προσόδους για τις συντεχνιακές ομάδες που έχουν εκ των έσω καταλάβει τις δημόσιες υπηρεσίες και τις απομυζούν..\nυπάρχει μια ομάδα 400.000 ατόμων τους οποίους οι πολίτες είναι υποχρεωμένοι να συντηρούν με τους φόρους τους και οι οποίοι ως αντάλλαγμα δεν προσφέρουν απολύτως καμία υπηρεσία. Για ποιό λόγο;\nΣήμερα στην Ελλάδα στον ευρύτερο δημόσιο τομέα (υπουργεία ΔΕΚΟ δήμους κλπ) απασχολούνται περίπου 1 εκατομμύριο άτομα.\nΝα υποθέσουμε -με συντηρητικές εκτιμήσεις-ότι τουλάχιστον ένα 40% έχουν τοποθετηθεί στην βάση πελατειακών και όχι πραγματικών αναγκών;\nΜε άλλα λόγια υπάρχει μια ομάδα 400.000 ατόμων τους οποίους οι πολίτες είναι υποχρεωμένοι να συντηρούν με τους φόρους τους και οι οποίοι ως αντάλλαγμα δεν προσφέρουν απολύτως καμία υπηρεσία.\nΣτη βάση ποίου ακριβώς ηθικού προστάγματος πρέπει ο πολίτης να πληρώνει φόρους για την συνεχιζόμενη «απασχόληση» τους;\nΠοια ακριβώς είναι η διαφορά μεταξύ του εργαζόμενου στον ιδιωτικό τομέα στην Ελλάδα που αναγκάζεται να συντηρεί αυτή την τάξη των γραφειοκρατών με τους εργάτες στην ΕΣΣΔ που έπρεπε να τρέφουν τους εξίσου άχρηστους κομματικούς γραφειοκράτες;\nΔυστυχώς όμως οι πολιτικοί στην Ελλάδα δεν επιθυμούν να κατανοήσουν την απλή αλήθεια ότι στα σύγχρονα κράτη καταβάλλεις φόρους έναντι κάποιου ανταλλάγματος.\nΊσως επειδή οι ίδιοι δεν χρειάσθηκαν ποτέ να προσφύγουν σε δημόσια αγαθά – στέλνουν τα παιδιά τους σε ιδιωτικά σχολεία, προσφεύγουν σε ιδιωτικά νοσοκομεία, έχουν σωματοφύλακες- που πληρώνει ο φορολογούμενος-για την ασφάλεια τους.\nΊσως πάλι ακόμα και όταν προσφεύγουν σε δημόσιες υπηρεσίες απολαμβάνουν διακριτικής μεταχείρισης την οποία δεν έχει κανένας άλλος πολίτης.\nΦυσικά όπως επεσήμανε πρόσφατα ο φίλος καθ. Μάνος Ματσαγγάνης σε άρθρο του στο newstime.gr δεν έχουν όλοι την ίδια δυνατότητα να φοροδιαφύγουν.\nΌμως το ηθικό δίδαγμα που θα πρέπει να εξάγει κανείς δεν είναι ότι όλοι θα πρέπει να πληρώνουν φόρους αλλά πως θα διαμορφωθούν οι μηχανισμοί εκείνοι που θα επιτρέπουν σε όλους τους πολίτες να φοροδιαφεύγουν και όχι απλά στους προνομιούχους συμπολίτες μας.\nΑυτό τουλάχιστον απαιτεί η κοινωνική δικαιοσύνη.\nΑναρτήθηκε από ellin.leon στις 9:01 π.μ.


Αναρτήθηκε από vailie στις 8:43 μ.μ.\nLevina Vil 19 Οκτωβρίου 2012 - 9:31 μ.μ.\nΕίσαι ένα ευλογημένο πλάσμα και τυχεροί εκείνοι που σε έχουν δίπλα τους.\nΌμως είμαι σίγουρη πως κι εκείνος που του έχεις δώσει την καρδιά σου\nείναι ισάξιός σου και την αξίζει.\nΜε μάγεψαν οι μικρές τρυφερές πινελιές της ζωής σου και θα ευχηθώ μέχρι\nτα βαθιά σου γεράματα να διατηρείς αυτή την ηλιόλουστη καλοπροαίρετη διάθεση\nγια τους αγαπημένους σου!\nένα φιλί κι από μένα για καληνύχτα!!!\nvailie 19 Οκτωβρίου 2012 - 9:34 μ.μ.\nΑξιζει την καθε ανασα μου....\nΚαλο σου βραδυ και σε ευχαριστω για τις ομορφες ευχες σου....\nΜακαρι να ειναι ετσι καθε αγαπη....χρειαζεται αιμα απο την καρδια, μα αξιζει....\nsofia 19 Οκτωβρίου 2012 - 10:03 μ.μ.\nΕρωτιαρα ψυχη!!! ταιριαζουμε πολυ στο πως αντιλαμβανομαστε τα πραγματα γυρω μας!!και χαιρομαι πολυ γι αυτο...\nνα εχεις ενα ομορφο βραδυ!!!\nΑνώνυμος 22 Οκτωβρίου 2012 - 4:40 μ.μ.\nΚαρδουλα μου, δεν ειναι τυχαιο που οταν γνωριστηκαμε ηταν σαν να γνωριζομασταν απο χρονια....\nΦιλακια πολλα!Καλη εβδομαδα να εχεις... ;ο)\nAgathi 19 Οκτωβρίου 2012 - 10:04 μ.μ.\nΚαλησπέρα!!! Επιτέλους ανάρτηση!!! Ανυπομονούσα!\nΠολύ όμορφες φωτογραφίες! Η κάθε μία ξεχωριστή και με τη δική της σημασία! Γράφεις πολύ όμορφα και όταν διαβάζω με ξεκουράζει, στο'χω ξαναπεί ε?!\nΑχ τι όμορφο καναρινάκι(το είδα από κοντά), όμορφο τοπίο, ωραίο το κόλπο με τη μπανάνα!!!!!:)))))\nΕίναι ωραίο να αφήνεις σημειώματα!!\nΑααα! πολύ ωραία η ζωγραφιά πες της να μου φτιάξει και μένα κάτι!!! Ό,τι θέλει! Καλό βράδυ!!!\nvailie 22 Οκτωβρίου 2012 - 4:43 μ.μ.\nγεια σου, γλυκουλα μου!!!\n(ωραια ηταν εχτες...αν δεν νυσταζαμε κιολας....χιχιχι)\nΤα μηνυματακια ηταν παντα μερος της ζωης μας. Με τις μικρες...ξεχαστηκαμε λιγο, μα το εχουμε ξαναβαλει στο προγραμμα....κανουν τον ανθρωπο σου να χαμογελαει για χαρη σου!Κι εμενα μου ειναι αρκετο....\nΤελικα σου εδωσα αγκαλιτσες χτες?χιχιχι... :οp\nKaterina Verigka 20 Οκτωβρίου 2012 - 1:15 π.μ.\nΠόσο όμορφα τα συναισθήματά σου!!\nΜου άρεσαν όλα, και το γλυκό κόλπο με την μπανάνα, οι ζωγραφιές του παιδιού σου,τα μαγικά του άντρα σου,το ημερολόγιό σου!\nΦαίνεσαι άνθρωπος με ζεστασιά ψυχής!\nΠόρτο Ράφτη πηγαίνουμε πολύ συχνά, έχω ανεβάσει και στο μπλογκ φωτογραφίες.. :)\nΝα ξέρεις στεναχωρηθήκαμε που δεν είδαμε το σχόλιο συμμετοχής σου στον διαγωνισμό του Dream Life..Κοιτάξαμε και στα ανεπιθύμητα(πολλά μπαίνουν εκεί αυτόματα) και είναι άφαντο.. Ίσως να κόλλησε ο μπλόγκερ και να μην το έστειλες..\nΚαλό σαββατοκύριακο με γλυκές μαγικές στιγμές!!\nvailie 22 Οκτωβρίου 2012 - 4:46 μ.μ.\nΝαι, το γνωρισα το Πορτο Ραφτη σε καποια αναρτηση σου...\nΝα μην ανησυχεις για τον διαγωνισμο!Εγω δεν στενοχωρηθηκα καθολου... απλα το ανεφερα για να ξερετε...\nΜερικες φορες χανονται σχολια μου σε διαφορες αναρτησεις. Ισως κανω κατι στραβα ή βιαστικα και δεν ολοκληρωνεται η διαδικασια της δημοσιευσης του σχολιου!\nΔεν θελω να ξαναστενοχωρηθειτε μαζι μου! Οκ?\nΧαμογελο....? ετσι μπραβο!\nΗ ευχη σου επιασε! Το σαβ/κο παρολο το τρεξιμο ειχε γλυκες και μαγικες στιγμες....ευχαριστω! ;ο)\nΑνώνυμος 20 Οκτωβρίου 2012 - 11:43 π.μ.\nΥπέροχες στιγμές, που αντικατοπτρίστικαν σε υπέροχες εικόνες...\nΠάντα έτσι να είστε σου εύχομαι!\nΦιλάκια γλυκά, για ένα όμορφο Σαββατοκύριακο!\nvailie 22 Οκτωβρίου 2012 - 4:49 μ.μ.\nΤο ευχομαι κι εγω για ολους!\nΔεν ειμαστε παντα ετσι...ετυχε να μαζευτουν μερικες ομορφες στιγμες.\nΜα προσπαθουμε να ζουμε την "φωτεινη" πλευρα της ζωης!!!\nΑλλωστε, δεν αντεχω να βλεπω την ζωη μου να περναει και να καθομαι να μιζεριαζω για το καθετι!\nΤο εχω ξεπερασει αυτο το σημειο...αμα πιασεις πατο, μετα αρχιζεις κι ανεβαινεις προς την επιφανεια ξανα και τοτε μετραει η καθε ανασα σου! Δεν θες να παει ΟΥΤΕ μια χαμενη...\nΤα φιλια μου, καλη μου...\nmarie 20 Οκτωβρίου 2012 - 12:15 μ.μ.\nΠολύ όμορφη και τρυφερή ανάρτηση. Με συγκίνησες. Αυτά τα απλά, καθημερινά είναι που ομορφαίνουν τη ζωή μας. Οι μικρές αυτές στιγμές με τους αγαπημένους μας. Καλή σου μέρα vailie. Όμορφο και ξεκούραστο σαββατοκύριακο να έχεις. :)\nvailie 22 Οκτωβρίου 2012 - 4:53 μ.μ.\nΟπως το ειπες MArie μου... τα απλα και καθημερινα!\nΚανω συλλογη, ξερεις.... χιχι!\nΜακαρι να ειχα μια φωτογραφικη μηχανη για οοοολα τα συναισθηματα και τα ομορφα και τα ασχημα!\nΓιατι στην συλλογη μου θελω και τις ασχημες στιγμες...για να μπορω να τις αντιμετωπισω, πρεπει να τις δω και ξαναδω...\nΕπιασε η ευχη για ομορφο σ/κ! ;ο)\nσε ευχαριστω, γλυκια κι ονειροπολα ψυχουλα..... ;ο)\nmarie 23 Οκτωβρίου 2012 - 10:03 μ.μ.\nΕφόσον έπιασε η ευχή μου, ας ξαναδοκιμάσω! Όμορφη, γλυκιά εβδομάδα να έχεις, γεμάτη δημιουργία και να τη μοιραστείς με εκείνους που αγαπάς και νοιάζεσαι. Σε ευχαριστώ πολύ για το χρόνο σου στο μπλογκ μου και για όλα σου τα σχόλια. Κάποιες φορές αισθάνομαι άσχημα, λόγω φόρτου εργασίας δε προλαβαίνω να σας διαβάζω όλους, όσο συχνά θα ήθελα, αλλά ξέρω πως κάποιοι θα το καταλάβουν κ' δε θα με παρεξηγήσετε γι αυτό. Ελπίζω να βγει κ' αυτή η ευχή μου, γιατί είναι από καρδιάς! Τα φιλιά μου vailie μου!\nvailie 29 Οκτωβρίου 2012 - 1:22 π.μ.\nΟι ευχες της καρδιας ειναι σαν τα περιστερια!\nΑνοιγεις τα χερια σου κ τα αφηνεις ελευθερα να πεταξουν κ ομως εκεινα θα γυρισουν ξανα σε σενα!\nΝα μην στεναχωριεσαι για τπτ! Ολοι καπως ετσι ειμαστε,τρεχουμε να τα προλαβουμε ολα κ διαρκως νιωθουμε οτι καπου δεν ειμαστε αρκετοι!\nΤα μπλογκς τα δημιουργουμε για να νιωθουμε ομορφα επικοινωνοντας με αλλες ψυχες. Αν γινει αγχος κ αυτο,τοτε να το χαλαρωσουμε λιγο...:-)\nΦιλακια κ απο μενα κ δυνατη αγκαλιτσα! ;-)\n@iris 20 Οκτωβρίου 2012 - 5:06 μ.μ.\nΠάντα ανθρώπινη , προστιτή , οικεία....\nΤι όμορφο κολπάκι αυτό με την μπανάνα;\nΚάθε μέρα ανακαλύπτω τις ευαισθησίες σου και την τρυφερή ψυχούλα σου! Τι τυχεροί οι δικοί σου άνθρωποι!\nΝα σας έχει καλά ο θεός!!! Πάντα!\nΘα μου επιτρέψεις να σταθώ στη ζωγραφιά της μικρής; Επειδή έχω ασχοληθεί πολύ με τις παιδικές ζωγραφιές να σου πω ότι ακόμα κι αν δεν ήξερα τίποτα από σένα για την όμορφη οικογένεια σου μόλις μου μίλησε η ζωγραφιά της μικρής και μου είπε τα πάντα!\nΤι ευτυχισμένη οικογένεια! Πες μου μόνο επειδή υποθέτω ότι δεν φαίνεται ολόκληρη η ζωγραφιά ....υπήρχε και ήλιος κάπου κρυμμένος ίσως; Η μικρή είναι φιλόδοξη να ξέρεις ! Θα κάνει κάποτε την έκπληξη.... τα όρια του χαρτιού ίσα που τη χωράνε! Κι αν είναι αυτή δίπλα σου ....σε λατρεύει!\nΚαι επίσης πατάτε όλοι γερά στη γη! Άσε τα χέρια τα ανοιχτά ...μια κοινωνικότατη, αγαπησιάρικη οικογένεια! :)))\nΘες κι άλλα ; Έχω κι άλλα να πω ...... Χρόνο δεν έχω !\nΚαλό Σαββατοκύριακο καρδούλα μου!\nΑνώνυμος 22 Οκτωβρίου 2012 - 12:35 μ.μ.\nΚαλημερα γλυκια μου....\nΑαα, ποσο μου αρεσουν οι αναλυσεις....\nΝομιζω οτι ο ηλιος ειναι εκεινο το πρασινο κυκλακι πανω αριστερα...\nΗ Συνεσια μου ειναι δυναμιτης... το ξερω και καλως ή κακως μου μοιαζει σε πολλα....την φοβαμαι λιγο...δεν θελω να περασει οσα εγω (μεσα της εννοω...)\nΦιλια καλη μου! Ευχομαι μια ομορφη μερα!\nFotini 21 Οκτωβρίου 2012 - 11:50 π.μ.\nΠολύ όμορφο οδοιπορικό από μια όμορφη ζωή ! Να είσαι πάντα καλά και να χορεύεις με τα ζουζούνια σου και τον έρωτά σου. Είσαι πράγματι τυχερή αλλά και άξια ! Γιατί η τύχη δεν εμφανίζεται πάντα τυχαία !!!\nΑνώνυμος 22 Οκτωβρίου 2012 - 12:28 μ.μ.\nΦωτεινουλα μου....μεσα απο τις φωτο φαινονται οι ομορφες στιγμες μας!\nκανεις δεν κραταει φωτογραφικη μηχανη οταν εχουμε νευρα,γκρινιες ή κλαμματα...\nΣε ευχαριστω για το ομορφο σχολιο σου!\nκαλη σου μερα! ;ο)\nNάσια 21 Οκτωβρίου 2012 - 6:36 μ.μ.\nΖΕΣΤΟ ΑΛΗΘΙΝΟ ΚΙ ΕΥΑΙΣΘΗΤΟ ΜΟΥ ΚΟΡΙΤΣΙ...ΠΡΑΓΜΑΤΙΚΑ ΕΙΝΑΙ ΤΥΧΕΡΟΙ ΟΣΟΙ Σ ΕΧΟΥΝΕ ΠΛΑΙ ΤΟΥΣ.ΕΧΕΙΣ ΤΟΣΗ ΑΓΑΠΗ ΜΕΣΑ ΣΟΥ ΠΟΥ ΜΠΟΡΕΙΣ ΚΑΙ ΟΜΟΡΦΑΙΝΕΙΣ ΤΑ ΠΑΝΤΑ ΓΥΡΩ ΣΟΥ.ΚΙ ΕΓΩ ΝΟΜΙΖΩ ΠΩΣ ΣΤΗΝ ΖΩΓΡΑΦΙΑ ΤΗΣ ΚΟΡΟΥΛΑΣ ΣΟΥ ΚΑΠΟΥ ΥΠΑΡΧΕΙ ΕΝΑΣ ΜΕΓΑΛΟΣ ΗΛΙΟΣ...\nΝΑ ΕΙΣΤΕ ΓΕΡΟΙ ΚΙ ΕΥΤΥΧΙΣΜΕΝΟΙ ΓΙΑ ΠΑΝΤΑ ΟΛΟΙ ΣΑΣ!!\nΦΙΛΑΚΙΑ ΠΟΛΛΑ ΠΟΛΛΑ ΚΑΙ ΚΑΛΗ ΚΑΙ ΗΡΕΜΗ ΕΒΔΟΜΑΔΑ ΝΑ ΕΧΕΙΣ!!\nΥΓ.ΑΥΤΟ ΜΕ ΤΗΝ ΜΠΑΝΑΝΑ ΕΙΝΑΙ ΑΠΟ ΤΑ ΠΙΟ ΤΡΥΦΕΡΑ ΠΡΑΓΜΑΤΑ ΠΟΥ ΕΧΩ ΔΕΙ. ΑΑΑΑΑΑΑ ΚΙ ΕΓΩ ΟΤΑΝ ΔΙΑΒΑΖΩ ΒΙΒΛΙΑ ΤΟΥ ΘΟΔΩΡΗ Π.ΚΛΑΙΩ ΣΥΝΕΧΕΙΑ.ΑΥΤΗ Η ΑΝΑΡΤΗΣΗ ΣΟΥ Η ΠΡΟΠΡΟΗΓΟΥΜΕΝΗ ΜΕ ΣΥΓΚΗΝΙΣΕ ΠΟΛΥ ΤΟΣΟ ΠΟΥ ΠΡΑΓΜΑΤΙΚΑ ΤΩΡΑ ΠΟΥ ΤΗΝ ΔΙΑΒΑΣΑ ΜΟΥ ΗΡΘΕ ΚΟΜΠΟΣ ΣΤΟ ΛΑΙΜΟ,ΕΙΣΑΙ ΠΟΛΥ ΞΕΧΩΡΙΣΤΟ ΠΛΑΣΜΑΤΑΚΙ!\nΑνώνυμος 22 Οκτωβρίου 2012 - 12:18 μ.μ.\nΚαλημερα Νασια μουουου!!!\nΤυχερη ειμαι εγω που εχω αυτους τους ανθρωπους διπλα μου! Οταν δειχνεις αγαπη, ξαναγυριζει σε σενα με ολες τις μορφες!\nΤο κολπο με την μπανανα το κανω και στις μικρες πολλες φορες!(ειναι ενας τροπος να φανε φρουτο στο σχολειο!) :ο)\nΟμορφες καλημερες ευχομαι, καλη μου....\nΕλένη Φλογερά 21 Οκτωβρίου 2012 - 7:09 μ.μ.\nΑπό την πρώτη έως την τελευταία φωτογραφία σου ξεδίπλωσες τις ευαισθησίες και τις αγάπες σου. Εύχομαι πάντα ως και η βροχή να είναι πολύχρωμη σαν την ζωγραφιά της κόρης σου.\nΑνώνυμος 22 Οκτωβρίου 2012 - 12:13 μ.μ.\nΟμορφη η ευχη σου, Ελενη μου....ολοι ξερουμε πως δεν ειναι ετσι η πραγματικοτητα!\nΔεν μπορουμε να κανουμε τσουληθρα διαρκως στα ουρανια τοξα....συνηθως υπαρχει ανωμαλη προσγειωση!\nΜα ειναι ωραια στην πολυχρωμη βροχη.....δεν κραταω ομπρελα!!!ποτε!!!!!\nΦιλία 22 Οκτωβρίου 2012 - 11:33 π.μ.\nΩραίες φωτογραφίες.... όμορφες σκέψεις, γραμμένες με ψυχή.... ευαίσθητος άνθρωπος!!!!!!!!\nΝα έχεις μια χαρούμενη εβδομάδα\nΑνώνυμος 22 Οκτωβρίου 2012 - 12:08 μ.μ.\nΚαλημερα Φιλια μου!\nΝομιζω πως μεσα απο τα μπλογκς μας ολοι βγαζουμε λιγο-πολυ τις ευαισθησιες μας τελικα....\nκι αυτο ειναι ομορφο και σιγουρα πιο αληθινο!\nΤην καλημερα μου..... ;ο)\nmisoagnosti 23 Οκτωβρίου 2012 - 9:19 π.μ.\nΤα απλά που είναι τόσο όμορφα!\nΑνώνυμος 23 Οκτωβρίου 2012 - 12:54 μ.μ.\nΤα φιλια μου! ;ο)\nΑριάδνη 23 Οκτωβρίου 2012 - 8:18 μ.μ.\nΚαλό απόγευμα Vaile! Χάρηκα για την επίσκεψη σου στο μπλογκ.. Εύχομαι να τα λέμε πιο συχνά είτε από δω είτε από κει.. :-P\nΌσο είσαι γενναιόδωρη με τους ανθρώπους και τρέφεις την ελπίδα για την "αλλαγή" να'σαι σίγουρη ότι αυτή θα επέλθει! Σε χαιρετώ με μια φράση που διάβασα και μου αρέσει: "Ισχύει, με άλλα λόγια, αυτό που αποκαλούμε «ηλιοτροπική αρχή»: Όλοι μας είμαστε όπως τα ηλιοτρόπια, προτιμούμε να στρεφόμαστε προς το φως, τον Ήλιο...!"\nvailie 23 Οκτωβρίου 2012 - 9:27 μ.μ.\nΝαι, μαλλον εχεις δικιο...\nξερεις πολλες φορες χανω την ελπιδα μου προς τους ανθρωπους...\nοπως σημερα....εγινε κατι που με εριξε πολυ....απογοητευτηκα αλλη μια φορα....και εχω τοοοσο μεγαλα περιθωρια υπομονης με το ανθρωπινο ειδος! Τα ζωακια καταλαβαινουν πολυ περισσοτερα και πολυ πιο γρηγορα πολλες φορες....\nΘα περασει, υποθετω! ;ο)\nΕυχαριστω που ηρθες μεχρι το σπιτακι μου...\nevonita 27 Οκτωβρίου 2012 - 11:20 μ.μ.\nοι αναρτήσεις σου πάντα με κάνουν και χαμογελώ! είναι τόσο όμορφα συγκινητικές.. πόσο όμορφες όλες οι εικόνες.. φιλάκια πολλά!\nvailie 29 Οκτωβρίου 2012 - 1:15 π.μ.\nΕυονιτα μου,γλυκια μου...\nΦιλακια πολλα να παει καλα η νεα εβδομαδα! ;-)